
*  SI 


DE 

ABSORBENDI  FUNCTIONE. 


PROEMIUM. 

Priusquam  ad  rem  veniam,  de  qua  in  hoc 
tractatu  disserere  institui,  pauca  mihi  liceat 
praefari,  ne  quis  hoc  mihi  vitio  vertat,  vel  ex 
tma  parte,  quod  rem  chemice  tractem,  vel  ex 
altera,  quod  curiosissimas  et  minutissimas 
elementorum  e  quibus  constent  corpora  inves¬ 
tigationes  nimis  negligam,  et  quod  ipse  per¬ 
pauca  et  quidem  rudia  experimenta,  minime 
cum  hodiernae  chemiae  subtilitate  congruentia 
instituerim. 

Nequaquam  profecto  me  fugit  multos  et 
quidem  praeclaros  esse  physiologos,  qui  vasorum 
absorbentium  actionem,  et  cum  illa  arctissime 
conjunctas  functiones,  nimirum  concoctionem, 

2  DE  ABSORBENDI  FUNCTIONE. 

secretionem,  et  nutritionem,  extra  chymiae 
provinciam  esse,  et  omnino  sub  vitae  solius 
ditione  positas  esse  contendant.  Hanc  opinio¬ 
nem  Cel*  Adelon,  de  absorbendi  functione 
scribens,  iterum  atque  iterum  protulit,  ut  ex 
sequentibus  excerptis  abunde  patebit.  “  Cette 
action  n’a  en  elle  rien  de  chemique,  comme  nous 
Favons  deja  dit;  et  en  effet  il  n’y  a  nuis  rap- 
ports  chemiques  entre  la  composition  du  chyme 
et  celle  du  chyle  ;  de  la  connaissance  chemique 
de  Tun  on  ne  peut  conclure  a  la  formation  de 
Fautre^'.”  Sic  quoque  in  alio  loco. 

‘‘  L’action  d’absorption  n’est  pas  d’avantage 
une  action  chemique,  car  il  n’y  a  nui  rapport 
chemique  entre  les  materiaux  des  absorptions 
internes,  et  les  fluides,  lymphe,  et  sang  yein- 
eux,  qui  en  sont  les  produits ;  de  la  composi^ 
tion  chemique  des  unes,  on  ne  peut,  a  Faide  des 
lois  chemiques  generales,  conclure  a  la  formation 
des  autres ;  ces  absorptions  ont  enfin  pour 
resultat  de  creer  des  matieres  organisees,  et  la 
vie  seule,  comme  on  le  sait,  a  cette  puissancef 

■  i  -  ■ 

*  Dictionnaire  de  Medecine,  vol.  i.  p.  133- 

t  Dictionnaire  de  Medecine,  voi.  i.  p.  150. 

Hic  vero  supervacaneum  foret  plura  excer¬ 
pere,  ut  opinionem  omnibus  cognitam  existere 
demonstrem. 

Ego  autem  huic  sententiae  assentire  nequeo. 
Quoniam  enim  intimam  corporum  composi¬ 
tionem,  rationem  scilicet,  et  proportionem, 
quibus  minutissimae  particulae,  rerum  pri¬ 
mordia,  vel  corpora  primaLucRETii  inter  sejun¬ 
guntur,  mutatam  esse  manifestum  est,  et  cum 
porro  talium  mutationum,  nisi  sint  in  corporibus 
animantium  peractae,  investigationem  chymia 
omnium  pace  sibi  sumat,  declarare  non  dubito, 
etiam  in  vivo  corpore  has  investigationes 
chemici  esse. — Et  sane  mihi  videtur  hanc  meam 
sententiam  non  leviter  esse  confirmatam,  eo 
quod  ex  chemia  ipsa  praecipue  cognoscamus, 
istas  fieri  mutationes,  quarum  rationem  dare,  aS 
chemiam  non  pertinere  praedicatur Nonne 
physiologi  in  errore  versantur,  vel  ex  una  parte 

*  Quippe  cum  earum  materiarum,  quae  variis  animalium 
organis  subjiciuntur,  et  quae  in  iismutationem  subeunt,  elementa, 
antequam  in  corpus  accipiuntur  vi  ejus  attractionis,  quae  a 
chemicis  affinitas  vocatur,  inter  se  retineantur,  necesse  est  ut  ad 
eam  vim  opprimendam  validior  alia,  et  chemicis  facultatibus 
pollens,  in  corpore  insit,  et  praeterea,  cum  prior  saltem,  et 
verisiinillime  altera  quoque  vis  constans  sit,  necesse  est  ut  effectus 
constantes  sint,  et  certis  legibus  obedientes. 

cliymiam  nimis  rejiciendo,  vel  contra,  varias 
mutationes,  quae  in  vivis  corporibus  perficiuntur, 
jam  notis  chymiae  legibus,  in  corporibus  caren¬ 
tibus  vita  agentibus,  explicare  conando?  Has 
leges  ad  supra  dictas  functiones  explicandas 
non  valere,  lubentissime  concedo.  Haec  autem 
impotentia  probat  solummodo  scientiam  ad 
summum  perfectionis  suae  nondum  pervenisse. 
Quod  si  etiamnum  calorici,  et  vis  galvanicae 
facultates  ignorarentur,  et  phaenomena  ex  his 
pendentia  chymico  cuivis  obvia  venirent,  non 
modo  rationem  dare  non  valeret,  sed  cognitas 
theorias  oppugnari  fateretur. 

3  Nonne  in  pari  pene  difficultate,  quoad  varias 
vitae  functiones,  adhuc  versamur?  At,  me 
judice,  nondum  satis  tali  ratione  physiologi 
‘-  vitae  vires  contemplati  sunt.  Pariter  ac  in- 
“  numeri  sunt  sinus  et  fretus 


**  Sub  utroque  mundi  axe  jacentes,” 


adeo  nive  et  gelu  praeclusi,  ut  hucusque  explora¬ 
torem  quemque  frustrati  sint,  quos  geographi¬ 
cus  non  ideo  extra  suam  esse  provinciam 
unquam  protulit,  licet  incertae  liniae  in  chartis 

expressae  mortalium  impotentiam  testentur, 
donec  Parrius  et  comites,  iliisque  similes,  quos 


. "  non  Boreae  finitimum  latus 

Duratae  que  solo  nives 
. abigunt,’* 

■  -  ^  ‘  ii.  cxoa 


bis  89391 
o 


forsit  olim  opprobrium  tollant:  sic  neque  nos 
ob  confessas  difficultates  ulli  scientiae  *  suum 
munus  et  officium  surripiairius.^  Hae  enim 
difficultates,  aut  improbo  labori  cedent,  aut  illam 
Galeni  sententiam  huic  tractatui  praefixam 
infirmabunt:  ’ 


’To  ds  o‘!rct)g  lyhilo  ro/ourov,  iciv  dva/ff^ijrog, 

xa/  7^5  da^svsiagf  xa)  r^g  A^Ji^/ov^ou  Swd/iscog. 


O 


i  t 


^  Restat  modo  ut  paucis  chemiae  fautores 

placem.  Tantum  abest  ut  labores  illorum,  qui 

variarum  corporis  texturarum,  et  humorum, 

qui  in  his  texturis  insunt,  vel  ab  his  secernuntur, 

compositionem,  cum  in  sanis,  tum  in  vitiatis 

corporibus  minutissime  examinarunt,  parvi 

faciam;  ut  si  quid  illorum  gestis  addere  conarer 

ego  mihimet  arrogans  viderer.  Inter  illos 

enim  numerandi  sunt  viri  merito  celeberrimi 

2  ^ 


6 


DE  ABSORBENDI  FUNCTIONE. 


LaVOISIER,  WOLLASTON,  FOURCROY,  VaU- 
QUELIN,  PrOUST,  MaRCET,  BeRZELIUS, 
Chevreul,  H.  et  J.  Davy,  Brande,  Prout, 
permultique  alii  ingenio  et  scientia  praediti. 

Verum  illorum  experimenta  quanquam  maxi¬ 
me  laudanda,  et  ad  chymiae  scientiam  utilissi¬ 
ma,  physiologiae  parum  profuisse  negari  non 
potest.  Hoc  autem,  ni  fallor,  variis  causis  at¬ 
tribuendum  est.  Si  chymicus  non  adest,  si 
instrumenta,  et  alia  necessaria  paranda  sunt, 
tempus  varias  mutationes  ciet,  ita  ut  novae 
materiae,  a  vita  omnino  alienae,  reperiri  pos¬ 
sint  ;  hujus  modi  quoque  materias  in  compli¬ 
catis  ipsius  chymiae  operationibus  saepe  for¬ 
mari  credendum  est.  Ad  haec,  cum  etiam 
chemico  cuivis  peritissimo,  si  subtilem  inves¬ 
tigationem  inire  velit,  necesse  sit  ut  materiae 
examinandae  copiam  quandam  in  manibus  ha¬ 
beat,  humores  in  tenuissimis  vasis,  in  quibus 
tamen  inxplicabiles  illae  mutationes  fieri  cre¬ 
duntur,  hoc  modo  examinari  non  posse  ma¬ 
nifestum  est.  Docent  praeterea  et  ratio  et 
experientia,  varias  corporis  materias  propor¬ 
tione  elementorum  non  esse  constantes :  Sunt 
denique  et  aliae  causae,  quas  hic  proferre  su- 

pervacaneum  reor :  Satis  est  dicere,  me  jam 
prolatis  argumentis  inductum,  illas  minutias 
praetermittere,  et  potius  proprietates  mani¬ 
festas,  et  constantes  indagare  maluisse.  Sic 
enim  existimabam  absorbendi  functionis  leges 
melius  esse  investigandas.  Quod  si  ego  forte 
ea  duntaxat  vestigia  indicavi,  quae  alii  sequen¬ 
tes  vitae  viam  non  palantes  exquirere  possint, 
sum  voti  compos,  meque  permagno  laboris 
praemio  donatum  arbitror. 

4. 

DE  ABSORPTIONE. 

Animalium  corpora  absorbendi  facultate 
praedita  esse,  adeo  omnibus  liquet,  ut  argu¬ 
mentis  ad  hoc  probandum  nequaquam  opus 
sit.  Quis  enim  bestiam  bene  pastam,  vires 
et  auctam  molem  acquirentem,  contemplari 
potest,  quin  Lucretii  verbis  exclamet 

Dissupat  in  corpus  sese  cibus  omne  animantum.” 

Si  vero  hanc  facultatem  accuratius  inspicimus, 
eam  esse  functionem  insignem,  cum  multis 

aliis  arctissime  conjunctam,  atque  nulli,  mo¬ 
mento  inferiorem  constabit.  Non  tantum  ali¬ 
mentis  dat  viam,  qua  in  corpus  intrare,  idque 
nutrire  possint,  sed  quoque,  et  rebus  alienis, 
quae  nonunquam  in  densissimis  structuris  re- 
periri  possunt ;  ex  hoc,  modo  morbos,  inducit, 
modo  curanti  medico,  ad  illos  levandos  auxi¬ 
lium  praebet.  Haurit  etiam  ex  ipso  corpore, 
et  submovet  eas  particulas,  quae  aliquandiu  in 
corpore  manserunt,  et  vitae  diutius  prodesse 
non  possunt. 

Alioqui  necesse  esset  ut  animal,  superpositis 
accumulatisque  particulis,  tanquam  crystallus 
incresceret ;  id  quod  ipsa  partium  forma  refu¬ 
tat.  Ut  mihi  videtur,  in  variis  secretionibus 
absorptio  haud  parum  agit,  certe  jam  secx^etos 
humores  non  nihil  mutat. 

A  meo  proposito  alienum  est,  in  hac  disser¬ 
tatione  omnes  formas  sub  quibus  absorbendi 
functio  sese  praebet  separatim  tractare.  Non 
enim  libello,  sed  volumine  opus  esset.  Illas 
tamen  breviter  enumerare  licebit,  et  ordine 
quem  secutus  est  Adelon  in  excellente  trac¬ 
tatu  jam  citato,  quanquam  cum  illo  auctore 
non  in  omnibus  ejus  opinionibus  consentio, 
lubentissime  utar. 

Forma  simplicissima  hujus  functionis  in 
animalibus  inferioris  ordinis,  nec  intestina,  nec 
cavum  in  quod  cibus  accipiatur  habentibus  re- 
peritur^.  Haec  enim  animalia  toto  corpore 
alimenta  ex  circumfluentibus  aquis  undique 
imbibere  videntur.  Foetus  quoque  humanus, 
qui  dum  maturitatem  assequitur  cum  variis 
inferioribus  animalibus  non  inepte  compara¬ 
tur,  hoc  modo  a  nonnullis  physiologis,  quos 
inter  numerandus  est  Blainville,  optimus 
ille  professor,  in  primis  diebus  nutriri  dici¬ 
tur  f.  In  superioribus  animalibus  multiplex 

*  Ob  teneram  texturam  quorundam  inferiorum  animalium, 
et  ob  defectum  coloris  in  eorum  humoribus,  vasa  in  talibus  ani¬ 
malibus  deesse,  non  facile  demonstrari  potest.  Non  diu  ab¬ 
hinc,  optimus  vir  G.  Clift  mihi  hujusmodi  animalium  exem¬ 
plum  ostendit,  in  quo  magnum  vas,  quod  non  antea  suspicatus 
est,  invenit. 

f, Nonnulli  existimaverunt  humores,  etiam  in  vivis  corpori¬ 
bus  perfectorum  animalium,  per  varias  texturas  permeare.  Ita 
visum  est  celeberrimo  Boyle,  et  Albinus,  Meckel,  et  Hal- 
LER,  talem  opinionem  complexi  sunt.  Fordyce,  Cruickshank 
et  plerique  nostris  temporibus,  istam  notionem  rejiciunt :  Pro- 
CHASKA  tamen,  humores  varias  structuras  permeare  contendit, 
et  ad  hujus  sententiae  confirmationem,  experimenta  a  seipso,  et 
a  Parrot  instituta  adducit.  Haec  autem  mihi  contradictio¬ 
nibus  obnoxia  videntur.  Quaedam  Mage ndie  experimenta,  et 
recentiora  Doctoris  Coindet,  Prochascae  sententiae  non 
nihil  favent. 


C 

est ;  sed  variae  formae  in  duas  classes  sic  dis¬ 
tribui  possunt.  Ad  primam  classem  pertinet 
omnis  absorptio,  quae  constans,  et  ad  sanguinis 
formationem,  vel  ad  nutritionem  necessaria  est. 
Hic  igitur  numerandae  sunt. 

Iwzo.  Absorptio  qua  ab  cibo  et  potionibus,  quod¬ 
cunque  -nutrire  potest  abstrahitur.  Haec  in 
superiore  parte  tenuis  intestini,  in  homine 
saltem,  observanda  est.  In  aliis  quibusdam 
animalibus,  ut  e.  g.  in  equo,  potiones  ex  cras¬ 
siore  intestino  majori  quantitate  absorbentur. 
Non  desunt  qui  cutem  etiam  hac  facultate  non 
omnino  carere  existiment.  Experimenta  vero 
quae  Seguin  et  alii  instituerunt,  hanc  opinion¬ 
em  refutant. 

Attamen  negari  non  potest,  aqua  ad  corpo¬ 
ris  superficiem  admota,  sitim  levari  posse,  sed 
hujus  effectus  rationem  dare  non  difficile  est. 

^do.  Absorptio  qua,  inter  inspirandum,  prin¬ 
cipium  ad  vitam  necessarium  ex  aere  hauritur. 
At  licet  haec  absorptio  inter  suos  fautores 
Blainville  et  AdeloN  habeat,  nondum  de¬ 
monstrata  esse  videtur. 

Experimentis  a  quibusdam  chemicis,  et  pre- 
sertim  ab  optimo  viro  G.  Ai^len  et  socio  Pe- 

PYS  institutis,  aera  adeo  nihil  in  pulmonibus 
amittere  apparet,  ut  etiam  aliquid  accipere  vi^ 
deatur.  Nitrogenium  enim  immutatum  ex¬ 
pellitur,  et  item  oxygenii  pars,  at  pars  altera, 
cum  carbonio  conjuncta,  acidum  carbonicum 
evadit.  Videbatur  etiam  clarissimis  Davy,  et 
Gay  Lussac  majorem  acidi  quantitatem  ex 
pulmonibus  expelli,  quam  ex  amisso  oxygenio 
formari  potuerat.  Haud  tamen  reticendum  est 
non  nihil  nitrogenii  in  quorundam  explorato^ 
rum  experimentis  disparuisse. 

Illud  vero  in  pulmonibus  fuisse  absorptum 
minus  certum  est  Alii  volunt  cutem  respi¬ 
randi  functionis  esse  participem.  Haec  sen¬ 
tentia  quod  ad  homines,  et  ad  alia  superiora 
animalia  spectat,  plane  rejicienda  est,  sed,  ut 
testatus  est  Edwards,  physiologus  inter  nostri 
aevi  subtilissimos  habendus,  in  ranis,  et  in  his 
similibus  bestiolis,  res  ita  sese  habere  videtur. 


*  Non  omnino  reticenda  sunt,  Thomae  Edwakds  experi¬ 
menta.  Cum  supra  narratis  non  concurrunt ;  illi  videbatur  oxy- 
genium  aestivo  tempore,  et  nitrogenium  hieme,  in  pulmonibus 
absorberi.  Fatendum  est  respirandi  functionem,  nondum  sa¬ 
tis  fuisse  exploratam. 

Quamvis  in  ambiguo  sit,  utrum  respirationis 
essentia  in  absorptione  consistat,  nec  ne,  lucu¬ 
lenter  patet  ex  investigationibus  Professoris 
Meyer,  et  aliorum,  membranam  mucosam 
bronchia  munientem  humores  mirum  in  mo¬ 
dum  absorbere  posse  Talis  autem  absorp- 


*  Goodwyn,  Autenreith,  Schloepfer,  et  discipuli 
scholae  veterinariae  Lugduni,  jam  ostenderant,  aquam  aliosque 
humores,  in  asperam  arteriam,  illaesa  vita,  injeci  posse,  cum 
Meyer  hanc  rem  accuratius  investigare  suscepit.  Hic  varias 
materias  multo  citius  ex  pulmonibus,  quam  etiam  ex  intestinis 
absorberi  invenit.  Operae  pretium  foret  hujus  absorptionis 
usus  investigare.  Fateor  me  de  hac  re  nulla  experimenta  fe¬ 
cisse.  Attamen  suspicor  eam  constitutam  fuisse,  ni  mucus 
-  unquam  in  pulmonibus  tanta  copia  accumuletur,  ut  cellulas 
impleat,  commercium  sanguinem  inter  et  aera  impediat,  et  ita 
respirationem  supprimat.  Non  desunt  experimenta,  quae  aera, 
qui  inter  inspirandum  expellitur,  majorem  vaporis  copiam  ex 
superiore  parte  asperae  arteriae,  ex  faucibus,  et  ex  ore,  quam 
ex  toto  pulmone  accipere  indicant,  licet  in  hoc,  multo  ampliori 
quam  in  illis,  humidae  superficii  exponatur.  Hoc  etiam  oh 
alias  causas,  mihi  explicatu  difficile  videtur.  Haec  autem  ab¬ 
sorptio  in  causa  fortasse  partim  habenda  est.  Multum  inter 
Physiologos  disputatum  est,  de  octavi  nervorum  paris  functio¬ 
nibus,  itemque  de  eorum  sectionis  effectibus.  Mihi  sane  veri- 
simillima  videtur  C.  B.  Brodie  de  his  nervis  sententia.  Eos 
scilicet,  pulmonibus,  ut  alii  nervi  aliis  partibus,  sensum  prae¬ 
bere,  quo  sanguinem  nigrum  in  ipsis  inesse  percipi  possit,  qua 
perceptione  ad  cerebrum  dilata,  phrenicos,  intercostales  alios¬ 
que  nervos,  necessarias  musculorum  respirationi  inservientium 
contractiones  excitare  docet.  Haec  autem  Theoria  non  omni- 

tio  ad  hanc  divisionem  non  pertinet,  sed  po¬ 
tius,  vel  inter  absorptiones  quae  afficiunt  se¬ 
cretos  humores  dum  in  corpore  manent,  vel 
inter  adventitias  quae  classem  secundam  con-| 
stituunt,  recenseri  debet. 

^tio.  Ea  absorptio  quae  veteres  et  jam  de¬ 
pravatas  particulas,  ut  novis  locum  cedant, 
submovet.  Haec  functio  a  variis  physiologis, 
varia  nomina  accepit,  sic  a  J oanne  Hunter, 
Interstitial  Absorption  vocabatur,  a  Bichat 
Ahsorption  decomposante  ou  nutritive,  a  Buis- 
SON,  Absorption  Organique,  De  hac  forma 
minime  dubitatur.  Non  modo  partium  forma, 
ut  supra  dictum  est,  indicatur,  sed  experimen¬ 
to  probatur.  Sic  testantur  Duhamel  et 
Hunter  animalium  ossa,  ex  rubea  tinctorum 
devorata,  colorem  rubrum  accipere,  intermisso» 

no  nova  est.  Egregius  ille  Physiologus,  Robertus  Whytt, 
hujusmodi  opinionem  diu  antea  protulerat.  Ipse  quoque,  non¬ 
nullis  meis  familiaribus  huic  similem  sententiam  prius  protuli, 
quam  suam  Brodie  vulgaverat.  Non  tamen  hanc  solam  esse 
nervi  pneumogastrici  utilitatem  arbitror.  In  parte  sequente 
hujus  dissertationis  effectum,  quem  nervi  in  absorbendi  functio¬ 
nem  habeant,  breviter  indicare  conatus  sum,  et  hic  conjecto  oc¬ 
tavi  nervorum  paris  sectionem  efficere,  ut  humores  in  bronchiis 
secreti,  non  solita  ratione  absorbeantur,  unde  spiritus  difficilis 
magna  ex  parte  oriatur. 

autem  medicamento,  coloratum  os  serius  ocius 
demoveri.  Ad  hoc  accedunt  plurimae  muta¬ 
tiones  quae  aetatis  processu  fiunt  in  corpore. 
Glandula  thymus,  et  aliae  partes  foetui  pecu¬ 
liares,  in  adulto  vix  ac  ne  vix  quidem  reperiri 
possunt.  Maxilla  in  juvene  lata  et  valida,  in 
sene  multum  minuitur.  In  sene  quoque  ossa 
calvariae  saepe  tenuantur,  et,  ut  alii  dicunt, 
cervix  femoris  non  nihil  mutatur.  In  morbis 
aliquando  inter  novarum  particularum  forma¬ 
tionem,  et  veterum  abstractionem  consueta  ra- 

i 

tio  manifeste  perturbatur,  inde  macies  oritur, 
vel,  si  ossa  praecipue  afficiuntur,  et  pars  terrea 
insolita  ratione  submovetur,  mira  sequitur 
mollities. 

4ifo,  Ad  quartam  et  ultimam  primae  classis 
divisionem  referenda  est  omnis  absorptio,  qua 
iterum  in  sanguinem  resorbetur  qualiscunque 
secretus  humor,  cui  nulla  patet  via  ex  corpore 
exeundi.  Cujus  modi  sunt  halitus,  qui  mem¬ 
branarum  serosarum  glabras  superficies,  et  cel¬ 
lulosae  membranae  interstitia  assidue  humec- 
tant,  item  humores  oculi  et  auris  labyrinthi, 
synovia  in  articulis,  in  bursis  mucosis,  et  in 
thesis  tendinum :  et  si  quid  in  corpore  thy- 

riodio,  in  capsulsis  renalibus,  aut  glandulis 
lymphaticis  formatur,  inter  haec  recensendum 
est.  Ad  hunc  locum  referre  debemus  resorp¬ 
tionem  in  caeteros  secretos  humores  agentem, 
eam  scilicet,  qua  fel  ex  vesicula  crassius  evadit, 
qua  urina  in  vesica  jam  dudum  retenta,  minus 
aquosa  est  recentiore.  Agit  ita  quoque  in  ore, 
in  oculo,  in  mamma,  et  in  aliis  partibus,  et,  ni 
fallor,  ea  causa  est  cur  stercora  in  crassiore 
intestino  concreta,  et  interdum  arida  fiant. 

In  secunda  classe  enumerandae  sunt  omnes 
absorptiones  quae,  cum  nec  perpetuae  sint,  ne¬ 
que  ad  vitam  necessariae,  adventitiae  nominari 
possunt.  Imo  etiam  ut  perficiantur  necesse 
est,  vel,  ut  quidpiam  alienum,  idemque  haud 
esculentum  extet  in  corpore,  vel,  ut  aliquid 
insolitum  in  eo  eveniat. 

\mo.  Quamvis  ut  supra  dictum  est,  corpus 
per  cutem  ali  posse  incredibile  sit,  non  ideo 
sequitur,  cutem  nullo  pacto  sorbere.  Sed  con¬ 
tra,  acres  quaedam  materiae,  praesertim  si  eo¬ 
dem  tempore  perfricatur  cutis,  hac  via,  ut  om¬ 
nibus  liquet,  facillime  in  corpus  intrant,  nec 

/ 

dubitari  potest,  quin  quorundam  morborum 
principia  non  aliter  sese  in  corpus  insinuent. 

^do.  Nusquam  sane,  aut  frequentius,  aut  ma¬ 
nifestius  quam  in  membranis  mucosis  haec  func¬ 
tio  exercitur,  ut  quotidianis  exemplis,  unicui¬ 
que  innotescit. 

%tio.  Denique  absorptio  ex  omni  corporis 
parte  fieri  potest,  sive  materies  aliena  in  qua¬ 
evis  textura  inseritur,  sive  in  ipso  corpore  ali- 
quid  morbo  generatur,  aut  naturalis  humor 

'i  .  ■ 

errat,  et  insolitum  locum  invadit.  Sic  in  mor- 
bo  regio,  bilis  a  jecinore  per  totum  corpus  dis- 
sipata,  decidente  morbo,  rursus  ab  omni  parte 

-  ...i  ■*--* 

absorbetur.  .  -  „ 


HAEC  FUNCTIO  VETERIBUS  NON^^ 

INCOGNITA.  -^"5 

Definita  jam  breviter  absorbendi  functione, 
considerabibimus  paulisper  quid  ea  de  re  vete¬ 
ribus  notum  fuerit.  i  Hi.. 

*  Quamvis  Graeci  diligentius  quam  caeterae 
nationes  medicinam  cognatasque  scientias  co¬ 
luerint,  ab  illis  tamen  rudis  anatomia  scien¬ 
tiarum  in  numero  vix  (ac  ne  vix  quidem)  in- 

serta  est;  inde  necessario  manca,  et  erroribus 
implicata  Physiologia. 

Antiquissimis  nihilominus  illorum  medicis 
animalium  corpora  variis  modis  absorbere  non 
latebat,  ut  sequentibus  excerptis  manifestuni 
fiet. 

Incipiam  ab  Hippocrate  Coo,  primo  qui¬ 
dem  ex  omnibus  memoria  dignis :  dicit  ille 
medicinae  pater. — okKol  xal  i%  xoiXir^g  zo^i  gg- 

co%v'  ^  ug  Izmm  zal  oXov  ro  ffw/Aa,'” 


et  in  alio  loco  ''EX;icg/  /^gv  ya^  rb  (TUfMa  anto  ruv  (3^ufjt,u~ 

TCfjv  za)  ‘TToruv  sg  r^v  ko/Tjyiv — ^  b(^o/7}  izfiag  rriv  o[Mt'i^v  biSc,  rZv 


^XgCwi/.”  Hic,  et  in  sequentibus  excerptis  non  tan¬ 
tum  actionem,  sed  instrumenta  quoque  indicat. 

Kai  ya^  a/  (pXsQsg,  a/  sz  r^g  vridvogy  zai  rZv  svts^mv,  .  hg  a 
guXXgygra/  ra  (rtria^  zal  ra  l^zihav  raura^ 

*gXxou(JV  rh  Xs^TTorarov,  zal  to  vy^orarov,  ro  Ts  ^a^vralov  aursou 
zaraXsi^^srai,  za)  yhsrctt  zo^T^og,  sv  roTo-zv  ivrs^o/ff/  roTs-/  pcarw,'” 

Item  E/V/  ds  Mzl  d^Trh  rr^g  zozXrig,  (pXKsg,  dvd  rh  (Ju/xa, 
<rdi^^oK\at  rg  zai  rravroTaz,  dl  uv  jj  r^o(pii  sv  rp  ecLfjbari  g|p^gra/.” 

Dubitare  non  possumus  quin  Erasistratus 
vasa  chylifera  vidisset  quum  dixerit. — “  ’Ev  yd^ 


rou  rh  smyd^^fov^  a/xa  rw  vs^frovaicfjy  zard  rh 

re^iov  d^rTjp/ag  zdeiv  hi  l‘7r;  f^sv  ruv  vsm^^Xcov  s^z(p^Vy 

ydXcczrog  'rX^^g/j.”  „  ,  i  - 


f 

Nec  magis  haec  vasa  Herophilum,  quan- 
quam  illorum  finem  non  intellexit  latuisse  vi¬ 
dentur,  ut  sequentibus  Galeni  verbis  apparet. 

“  U^uiTov  [Jjh  ycc^y  ‘jravri  rp  jxsgsvrs^iuj  pkKag  h^Tfoiridsv  /diag 
ummtufsmg  aurw,  rfi  rwv  svrs^coi',  crg|a/ou//-£va5  rh 

^<7ra,^  ya^  xai  Hoo^/Xog  sXiysv,  s/g  ddsi/ojd^  r/vcc  (rw,aara  rsXsu- 
r£<r/v  avrag  a)  ^XsQsg^  ruv  dXkoov  drruguv  £?r/  rdg  ‘:rvXag  dm(ps- 

^ofMhuv^ — Galenus  quoque  corpus  absorbere 
docuit,  et  absorbendi  functionem  in  quadam  at¬ 
tractione  consistere  existimavit.  Cuti  etiam 
hanc  facultatem  tribuit,  dicit  enim. — 

5/a  rwi/  slg  rh  ds^fjucc  sof/tdruv,  gxx^ivufft  /asv  g^ca  'irdv 

offov  drfjjudsg  xai  xa<n‘vudsg  crs^/VTw/z.a,  (Mzraka(jZdvo\)crt  5g  ilg 
savrdg,  Ix  rou  ‘^r^jsp^ovrog  ^img  ag^o?,  ohx  oXIyyiv  fjboT^av  xai 
TOVT  sil  rh  rr^hg  'Ivrrox^drovg  7isy6/j,svov  dog  sxttvow  xai  sirmovv 

hiv  oXov  rh  trwaa.” — ^Arterias  quidem  illam  aliquan¬ 
to  habere  suspicavit  “  ’Ar//.ov  fih  oh  sx^vo-ai,  xai  rrvsh 
/JM  xai  Xsvrhv  aJfMx,,  xard  ra7g  diairddsig  g^Xxg/v  ai  d^rvj^iai, 
rhv  xard  rv}v  xoiTJav  xai  rd  svrs^a  «Trgg/gp^^ojagvov  ?j  ohSs 

oXug  7)  rtavrdrragi  Guvsmdr^oivrai  /S^api^u 

In  saeculis  ignorantiae  quae  postea  secuta 
sunt  medicina  et  physiologia  cum  aliis  scien¬ 
tiis  communis  ruinae  participes  fuerunt.  Ha- 

*  In  nostris  diebus,  opinio  huic  simillima,  a  Ci..  Prochaska 
esse  renovata  videtur, — Vid,  cap.  viii. 

rum  reliquiae  ab  Arabicis  conservatae,  potius 
quam  excultae  fuisse  videntur.  Solebant  me¬ 
dici  Arabici  ad  cutem  admotis  medicamentis 
uti,  cum  vel  urinam,  aut  vomitum  excitare,  vel 
ventrem  movere,  vel  sudores  elicere  vellent. 
Nec  ita  fecissent  nisi  cutem  sorbere  existimas- 
sent.  Illos  tamen  ad  hanc  medendi  rationem 
iatralepticorum  exemplo  adductos  fuisse  verisi- 
millimum  reor. 

Reviviscentibus  tandem  scientiis,  anatomia 
cultoribus  non  caruit. 

Anno  MDLXiii  Eustachius  ductum  tho¬ 
racicum  primus  invenit,  sed  nescius  illius  na¬ 
turae,  venam  albam  thoracis  nominavit.  Anno 
MDCXXii  Assellius,  Italus,  vasa  chylifera  diu 
ante  ab  Herophilo  et  Erasistrato  visa, 
sed  parum  cognita,  animadvertit.  Hic  vero 
vivis  animalibus  dissectis,  ista  vasa  acerrime 
scrutatus  est,  et  eorum  functionem,  chyli  scili¬ 
cet  absorptionem,  sagacissime  assecutus.  Ea 
tamen  in  homine  oculis  cernere,  ut  cupiebat, 
nunquam  ipsi  datum  est.  Hoc  autem  contigit 
feliciori  Veslingio,  qui  etiam  in  ductum  tho¬ 
racicum  vasa  chylifera  secutus  est  primus. 
Post  chylifera  vasa  ab  Assellio  deprehensa  vi- 

ginti  octo  circiter  annis,  lymphifera,  Olaus 
Rudbeck  Suecus  invenit.  Cum  illo  tamen 
de  hoc  honore  certant  et  Jolivius  Anglus, 
anatomicus  peritissimus,  Danusque  Bartho¬ 
linus. 

^  Post  hos  alii  anatomici  haec  vasa  scrutati 
sunt,  et  eorum  actionem  conjectarunt.  At  tan¬ 
dem  Gulielmus  Hunter,  lymphifera  et 
chylifera  vasa  non  nisi  unum  esse  et  integrum 
Vasorum  ordinem,  per  universum  corpus  ex¬ 
tensum,  et  ubique  absorbendi  functione  praedi¬ 
tum  comperiit.  Hujus  egregii  physiologi  disci¬ 
pulis  Heuson  et  Cruickshank,  horum  vaso¬ 
rum  in  corpore  humano  dispositionis  scientiam 
"praecipue  debemus.  Heuson  quoque  et 
"  J.  Hunter  haec  vasa  in  avibus,  in  animalibus 
amphibiis,  et  in  piscibus  primi  invenerunt,  et 
“exploraverunt,  nisi  forsitan  Bartholinus 
in  pisce  Diodonte,  ex  familia  Gymnodon- 
tium,  CuviERi,  eorum  vestigia  prius  aspexe- 
“rit.  Nec  tacendum  est  Alexandrum  Mon- 
RO  secundum,  qui  tunc  temporis  in  hac  urbe 
florebat,  et  anatomiam  comparativam  magno 
fructu  excolebat  Gulielmi  Hunter  et  disci¬ 
pulorum  observationes,  non  multo  post,  iterasse. 

‘Quinetiam  cum  illis  de  primae  inventionis  laude 
certavit,  quam  tamen  hac  contentione,  non 
adeptus  fuisse  videtur.  . 
o  Dum  haec  de  vasis  chyliferis  et  lymphiferis 
agerentur,  insignes  physiologi  Haevey  H.  et 
K.  Boerhaave,  Swammeedam,  Haller 
et  alii  veterum  opinionem  de  absorbendi  facul- 
tate  in  venis  insita,  et  ratione,  et  experimentis 
probare  susceperunt.  Proinde  orta  est  veterum 
fautores  inter  et  sectatores  G,  Hunter  nota- 
cbilis  controversia,  de  qua  etiamnum  sub  judice 
lis  est. 

e.  Priusquam  hanc  controversiam  ineamus, 
non  omnino  erit  inutile,  organa,  functioni 
a  nobis  investigandae  subservientia  paulis¬ 
per  contemplari.  Minime  tamen  meo  proposi¬ 
to  convenit ;  nec  res  ipsa  postulat,  ut  longam  et 
completam  descriptionem  anatomicam  hic  pro¬ 
feram. 

Primo  igitur  de  venis  loquar.  Haec  vasa 
non  aliter  ac  arteriae,  quas  et  numero,  et  capa¬ 
citate  longe  superant,  ex  duabus  "membranis 
constant,  atque  etiam  ut  aliis  vasis,  sic  et  illis 
circumdatur  involucrum  ex  membrana  cellulo¬ 
sa.  Tunicae  venosae,  arteriosis  sunt  longe  te- 

nuiores,  et  distentu  faciliores,  sed  et  eaedem  va¬ 
lidiores,  ut  testatus  est  Wintbingham.  Mem¬ 
brana  interna  tenuis,  laevis,  et  glabra  omni  cir¬ 
cuitus  sanguinis  apparatui,  ut  alii  dicunt  com¬ 
munis  est,  at  alii  venis  dextroque  cordi  esse 
peculiarem  volunt.  Externa,  sive  propria,  ex 
fibris  non  circularibus,  ut  in  arteriis,  sed  po¬ 
tius  in  longum  dispositis  constare  reputatur, 
ita  saltem  visum  est  celeberrimo  Bichat  ;  de¬ 
clarat  tamen  Magendie  se  nunquam  hanc 
dispositionem  reperire  potuisse. 

Non  desunt  qui  et  arteriis,  et  venis,  tres  mem¬ 
branas,  et  vim  muscularem  tribuunt,  at  licet 
Hunteb,  Blumenbach,  Richeeand,  Mon¬ 
eo,  alter,  et  tertius,  et  multi  alii  ita  docuerint, 
horum  vasorum  functio  et  compositio  prohibent, 
ne  eam  opinionem  amplectar. 

Veruntamen  nec  irritabilitate,  nec  sese  con¬ 
trahendi  facultate,  venae  penitus  carere  viden¬ 
tur.  Bichat  enim,  qui  venis  istas  facultates 
vix  concedit,  et  miro  quodam  errore  resiliendi 
vim  illis  omnino  denegat,  venarum  contrac¬ 
tiones  se  bis  terve  animadvertisse  confitetur. 
Chaussiee,  Magendie,  et  Adelon,  has  fa¬ 
cultates  in  venis  in  esse  negant*  Beclaed 

autem,  rectius,  ut  opinor,  vim  vitalem  sese^ 
contrahendi,  neque  vero  magnam,  venis  con- 

V 

cedit,  non  tamen  reticendum  est  venas  cavas, 
ubi  dextrae  auriculae  committuntur,  et  ex  'ea 
non  nullas  musculosas  fibras  accipere  videntur, 
ibidem  irritabilitate  manifesta  non  carere. 

Imo  etiam  decidente  vita,  in  hac  parte  quae 

revera  ultimum  moriens  vocari  potest,  irritabi- 

© 

litas  sese  postremum  ostendit,  et  mirabiles 
contractiones  perficiuntur,  ut  amicus  meus  vir 
acutissimus  R.  Knox,  M.D.  praecisis  squalo¬ 
rum  thoracibus,  saepius  et  iterum  conspexit. 

-  Haec  vasa,  vena  portae  et  quibusdam  aliis  ex¬ 
ceptis,  valvulis  ex  membrana  interiore  constan¬ 
tibus  muniuntur.  Ubi  minores  venae  in  ma¬ 
jores  sese  effundunt,  valvulae  plerumque  repe- 
riri  possunt,  at  in  cursu  vasorum  nulla  certa 
ratione  ponuntur.  Hae  valvulae  interdum  arc¬ 
tiores  sunt  quam  ut  officio  fungantur,  id  quod 
Bichat,  venae  distentioni  solummodo  attri¬ 
buit  :  longe  autem  verisimilius  est,  in  talibus 
exemplis  conformationem  esse  peculiarem.  At¬ 
que  haec  vetus  sententia  a  Magendie  et  aliis 
hodie  promulgatur.  Extremae  venae  ea  sunt 
tenuitate,  ut  vix  (ac  ne  vix  quidem)  illas  perse- 

qui  possimus.  Illarum  tamen  investigatio  ad 
nostram  rem  maxime  pertinet. 

Docent,  Soemmering  et  Prochaska  ex¬ 
tremas  arterias  in  quaque  corporis  textura  pe¬ 
culiari  ratione  distribui,  sed  quonam  modo 
sanguis  ex  illis  in  venas  transeat,  videre  non 
datur. 

Bichat  Mc  posuit  peculiarem  vasorum  or¬ 
dinem,  quam  systhne  capillaire  nominavit.  At, 
iPe  judice,  ita  innovando  adeo  non  bonam  dis¬ 
tinctionem  fecit,  ut  potius  duos,  ad  minimum, 

rvf 

vasorum  ordines  confudisse  videatur. 

Antiquiores  Anatomici  structuram  specia¬ 
lem,  arteriis  et  venis  intermediam,  imaginati' 
sunt.  Verum  ex  quo  tempore  Malpighi, 
Leeuwenhoek,  Covtper,  et  Spallanzani 
venas  arteriis  continuatas  ostenderunt,  atque 
quotidianis  fere  experimentis  venas  ex  arteriis 
injectas  materias  accipere  demonstratum  est ; 
haec  opinio  suos  fautores  amisit.  -  Ita  sane 
quarundam  venarum  initia  ostenduntur,  at 
nequaquam  exinde  sequitur,  alias  venas  non 
aliter  originem  ducere.  Recentius  autem  Pro¬ 
chaska,  structuram  vasis  carentem  existere 
strenue  contendit,  illius  tamen  sententia  non 

veterum  opinionem  omnino  renovat,  ab  illa 
enim  non  nihil  discrepat.  Quinetiam  Chaus- 
siER  et  Adelon,  structuram  extremis  vasis 
interpositam  non  rejiciunt,  neque  tamen  jam 
confirmatam  habent.  Venae  quoque  a  variis 
internis  superficiebus,  et  etiam  a  solidis  corpo¬ 
ris  texturis,  ut  e.  g.  a  musculis,  apertis  osculis 
incipere,  a  nonnullis  reputantur,  sic  testatus 
est  Kaaw  Boerhaave  aquam,  vel  ceram  per 
haemorrhoidales  venas  injectam,  in  intestino- 
rum  cava  exire.  Narrat  etiam  Meckee  se 
venas  in  pelvi  sitas,  ceram  aut  aerem  in  vesi¬ 
culas  seminales,  vel  in  vesicam  injiciendo,  sine 
partium  laesione  implevisse.  Et  sic  quoque 
Haller  se  gluten  piscarium,  caeruleo  colore 
tinctum,  in  pericardium  et  in  cerebri  ventricu-; 
los  non  semel  impulisse  testatur.  Leiberkuhn 
materiam  in  venas  injectam,  ex  intestinorum 

■  p 

villis  defluere  animadvertit.  Vidit  etiam  aera 
per  venas  immissum,  membranam  cellulosam^ 
pervadere. 

Magendie  quoque  haec  confirmat,  quibus¬ 
dam  experimentis  ad  venas  cordis  spectantibus. 
Talibus  autem  in  experimentis  Cruickshank 
partium  structuram  laesam  fuisse  existimavit. 

E 

Item  Fordyce,  haec  venarum  ostiola  in  vivo 
corpore  existere  posse  non  credidit.  Quanquam 
vero  haec  experimenta  mihi  non  sic  rejicienda 
videantur,  nostra  tamen  refert  recordari  illius 
tMv  ’E,a-r£/|/xcov  sententiae,  nobis  a  Celso  traditae, 
scilicet  ‘‘  non  quicquam  esse  stultius,  quam 
quale  quidque  vivo  homine  est,  tale  existimare 
esse  moriente,  imo  jam  mortuo.”  Multa  enim 
longe  aliter  in  viva  ac  in  mortua  structura  se 
habent.  Si  haec  sententia  confirmatione  egeret, 
experimenta  ab  Alexandro  Humboldt  viro 
omnigena  scientia  ornato,  et  a  clarissimo  Pro¬ 
fessore  Beclard  in  cutem  facta  memorare 
possem. 

Ille,  microscopio  tricenties  et  duodecies  mil- 
lies  et  quadringenties  formam  augente,  cutem 
externam  exploravit,  sed  nequaquam  potuit 
poros  detegere ;  hic  eandem  cutem  altae  hydra- 
gyri  columnae  subjecit,  metallum  vero  nullo 
pacto  exudavit.  Ast  in  vivo  homine,  ut  om¬ 
nibus  notum  est,  sudor  facile,  et  interdum  mag¬ 
na  copia  cutem  permeat.  Solus  igitur  vitae 

f 

- Calor  ille  vias,  et  caeca  relaxat  ' 


Spirametita. 

Sunt  quoque  et  alia  experimenta  ad  nostram 
rem  quam  maxime  spectantia,  atque  hanc  sen¬ 
tentiam  abunde  confirmantia.  Jo annes  Hun- 
TER  in  pluribus  tentaminibus  materias  per  ve¬ 
nas  in  intestina  impellere,  et  vice  versa,  venas 
ab  intestinis  implere  frustra  conatus  est.  Moiv 
tuo  tamen  animali,  per  venas  meseraicas  intesti¬ 
num  inflavit. 

Aliae  venarum  origines  ab  Anatomicis  enu- 

(T 

merantur,  ut  ex  folliculis,  ex  glandulis,  et  ex 
structura  quae  erectile  tissue  vocatur.  Verum 
illas  specialiter  tractare  minime  hic  opus  est. 
Venis  igitur  relictis,  jam  ad  alterum  vasorum 
ordinem,  vasorum  scilicet  absorbentium  vulgo 
dictorum,  pergamus. 

Cum  haec  vasa  contemplamur,  quaedam  diis 
cum  venis  communia,  quaedam  autem  propria 
videmus.  Vasorum  absorbentium  pellucidae 
tunicae,  venosis  tunicis  tenuitate  praestant, 
quibus  tamen  firmitate  non  cedunt.  Sicut  ve¬ 
nae,  ex  duabus  membranis  constant,  ut  Nuck 

'.1 

primus  demonstravit.  Interior  membrana  ve¬ 
narum  interiori  continua,  huic  non  dissimilis 
videtur,  ac  pariter  valvulis  ejusdem  generis, 
sed  multo  frequentioribus,  munitur,  exterior, 

secundum  Cruickshank,  Magendie,  Shel- 
DON,  Goodlad,  et  alios  fibrosa  est.  Hanc* 
autem  structuram  Bichat  detegere  non  potuit. 
Haller,  Cruickshank,  Monro,  Goodlad, 
multique  alii  vim  muscularem  vasis  absorben¬ 
tibus  attribuunt. 

CE 

•  Alii  autem  istam  facultatem  in  illis  existere 
omnino  negant.  Bichat  nullas  oculis  perci¬ 
piendas  contractiones  ab  illis  effici  credidit. 
Non^tamen  omnino  negavit  illas,  darti  in  more, 
posse  sese  contrahere.  Permulti,  quos  inter 
numerandus  est,  Cei.  Blumenbach,  -  licet 
vim  muscularem  rejiciant,  sese  contrahendi  fa¬ 
cultatem  in  his  vasis  insitam  admittunt.  Pro¬ 
fessores  Tiedmann  et  Gmelin  ductum  thora-, 
cicum  ex  aeris  contactu,  vel  ex  affixo  ligamen¬ 
to  se  contrahere  saepe  conspexerunt.  Non 
dubito  quin  hae  contractiones  sint  ejusdem  ge¬ 
neris  ac  contractiones  a  Doctore  Parry  in'  de¬ 
tectis  arteriis  observatae,  quasque  tonicitati 
(parce  verbo)  adscripsit. 

Nihil,  magis  quam  glandulae,  per  quas  in  qui¬ 
busdam  corporis  partibus  transeunt,  haec  vasa 
ab  omnibus  aliis  distinguit. 


de  absorbendi  functione. 


Rarius,  sed  aliquando  tamen,  vasculum  hu*^ 
jus  ordinis  per  totum  suum  cursum  cum  nulla 
glandula  committitur,  id  quod  Hewson  in  lym-*^ 
phifero  vase  ex  pollice  pedis  proveniente^^ 
Cruickshank  in  lumbis,  et  Maoendie  in 
equis  observavit.  Usque  adhuc,  harum^glan-^ 
dularum  structura,  et  usus  non  satis  comperta 


sunt. 


Notatu  quoque  dignum  est,  vasa  absorben¬ 
tia,  etsi  magno  in  numero  concurrant,  ^nus¬ 
quam  ampla  fieri.  Ipse  etiam  ductus  thoraci¬ 
cus,  inferiores  ramulos  capacitate  saepe  nbh‘ 
multo  superat.  ^  ^ 

Pariter  atque  ostiola,  quibus  minores  venae 
in  majores  sese  effundunt,  valvulis  muniunturf^ 
sic  etiam  ubi  haec  vasa  cum  venis  se  commit¬ 
tunt.  Valvulae  inveniuntur.  ^ 

Dubitari  non  potest,  quin  in  plerisque  ex<- 
emplis  pars  maxima  chyli  et  lymphae,  per  duc¬ 
tus  thoracicos  dextrum  et  sinistrum,  in  venas 
subclavianas  sese  effundat.  In  multis  de  ana-) 
tomia  libris  hae  solae  terminationes  describun¬ 
tur.  Quinetiam  Haller  et  Cruickshank^ 
alias  non  existere  contenderunt,  et  hanc  senten¬ 
tiam  participant  Lteutaud,  Hewson,  Por- 

TAL  et  SoEMMERiNG.  Haec  autem  vasa  prae 
aliis,  quod  ad  distributionem  attinet  variant, 
et  multa  ab  aliis  anatomicis  exempla  prolata 
sunt,  quae  satis  superque  demonstrant  vasa, 
quae  absorbentia  dicuntur  multimodis  cum 
venis  rubris  conjungi. 

Mascagni  quoque,  qui  tales  communica¬ 
tiones  impugnat,  eas  tamen  in  mesenterio,  etsi 
raro,  invenit.  Meckel  saepe,  in  venas  hydrar- 
gyrum  injecit  per  vasa  absorbentia. 

Astley  P.  Coopeb,  Baronettus,  eodem  mo¬ 
do  hydrargyrum  in  vanam  portae  impulit :  idem 
quoque  fecerunt  Rosen,  Waleimcus,  Lob- 
stein,  Lindner,  et  Tiedmann,  et  Gmelin. 
Docet  Magendie  lympham  ex  sinistro  capitis 
latere  provenientem,  non  raro  per  ductum  pro¬ 
prium,  in  venam  subclavianam  transmitti. 

Abernethy  vasa  lymphifera  efferentia  a 
glandulis  in  venam  prosecutus  est.  Vidi  et 
ipse  vas  lymphiferum  ex  pulmone  ortum,  cum 
vena  sine  pari  committi. 

In  equo  meus  amicus  B.  Clark  receptacu¬ 
lum  chyli  sese  in  venam  quandam  lumborum 
effundentem  invenit. 

Denique  ductus  thoracicus  a  Duverney, 
Astley  Coopeb,  Dupuytren,  et  Flan- 
DRIN  in  bestiis  saepissime  ligatus  est.  Hoc  ex¬ 
perimento,  plures  necatae  sunt,  aliae  autem  vi- 
tam  conservaverunt,  at  in  his,  ut  Dupuytren 
demonstravit,  aliae  viae  patebant,  quibus  lym¬ 
pha  ad  cor  usque  pervenire  posset. 

Quod  ad  horum  vasorum  radices  extremas 
attinet,  nullo  pacto  faciliores  assecutu  sunt,  quam 
venarum  origines. 

Chylifera  vasa,  etiam  ab  Asse L Lio,  ex  inter¬ 
na  superficie  intestinorum  oriri  existimata  sunt. 
Bartholinus,  Nuck,  Cowper,  Senac,  Ber- 
UERUS  et  Ferrier,  lymphifera  arteriis  esse 
continuata  rati  sunt.  Malpighi  vero  haec  a 
folliculis  tantummodo  oriri  voluit.  Haller, 
G.  et,J.  Hunter,  Cruickshank,  Meckel, 
et  plerique  alii  physiologi  vasa  lymphifera  ab 
omnibus  internis  superficiebus  oriri  docent. 
Professori  autem  Meckel  cum  his  superficie¬ 
bus  non  tam  facile,  quam  venae,  communicare 
videbantur,  et  experimenta,  quae  nuperius  in¬ 
stituit  Bibes,  ad  eandem  opinionem  ducunt. 
Incipiunt  quoque  ex  glandularum  ductibus,  ut 
e.  g.  ex  ductibus  fellis,  ex  tubulis  lactiferis,  nec 

non  viis  urinariis.  Ad  hanc  sententiam  ac- 
cedunt,  Hambeegerus,  Feriiier,  Haller, 
Cruickshank,Desgenettes,Soemmering, 
Beclard  et  alii.  Postremo  ab  omni  corporis 
parte  .nascuntur,  et  Bartholini  sententia  de 
communicatione  arterias  inter  et  absorbentia 
vasa,  non  nonnullis  experimentis  confirmari 
videtur. 

Affirmant  enim  Haller  et  Cruickshank 
materies  in  arterias  injectas,  in  lymphifera  pe¬ 
netrare,  et  cum  illis  consentit  Magenhie. 

At  contra  hujusmodi  origines  ^  strenue  con^ 
tendit  Monro  secundus.  Beclard  etiam  se 

‘  V 

de  his  communicationibus  etiamnum  dubitare 
confessus  est.  Cum  venis  quoque  tales  com- 
municationes,  a  Vieussenio  olim  creditas, 
Meckel,  et  Bibes  existere  demonstrarunt. 

In  foetu,  Cruickshank  vasa  lymphifera  per 
venam  umbilicalem  implevit.  v 

Hae  omnes  origines  ab  effectu  monstratae 
esse  videntur,  at  ipsa  oscula  ea  sunt  tenuitate, 
ut  cerni  non  possint,  nisi  forsan  in  felicioribus 
quibusdam  exemplis  chyliferorum  vasorum  ini^ 
tia,  in  villis  intestinorum  microscopio  percipi 
possint,  et  hoc  modo  se  ea  ^vidisse  affirmat 

GruicksUank.  Singulis  villis  duodecim  cir¬ 
citer  horum  vasorum  radiculas,  patula  ostia 
habentes  et  radiorum  more  in  unum  vas  con¬ 
vergentes  adscribit.  Bohlius  quoque  haec 
ostia  vidisse  fertur.  Quae  scripsit  Leiber- 
KUHN  de  ampullis,  ex  quibus  chylifera  vasa  in¬ 
cipere  credebat,  ab  omnibus  rejiciuntur. 

De  lymphiferorum  ostiolis  plures  conjecturde 
prolatae  sunt.  Hunter  ea  erucae  os,  Hal- 
EER  autem  et  Richard  puncta  lacrymalia  re¬ 
ferre  imaginantur.  Bichat  existimabat  ea 
in  variis  structuris,  modis  peculiaribus  incipere, 
et  nonnunquam  a  capillaribus  vasis  oriri.  Do¬ 
cet  Blainville,  egregius  professor,  haec  vasa 
definitis  ostiis  carere,  et  potius  gradatim,  et  in¬ 
explicabili  transitione,  ex  membrana  cellulosa 
origines  habere. 

Chaussier  et  Adelon,  ut  supra  notavimus, 
structuram  extremis  arteriis,  venis,  et  lymphi- 
feris  vasis  interpositam  non  rejiciunt. 

Morbi  quibus  vasa  absorbentia  (dicta,)  inter¬ 
dum  laborant.  Venarum  affectibus  non  sunt  dis¬ 
similes.  Utraque  vasa  ad  inflammationem  ma¬ 
gis  quam  arteriae,  ad  conversionem  in  ossiam 
materiam  minus  sunt  proclivia.  Utraque  etiam 

sponte  aliquando  clauduntur.  Ad  haec,  lymphi- 
fera  vasa  non  nunquam  mirum  in  modum  de- 
latata  reperiuntur,  quod  vitium  profecto,  cum 
varicibus  aliquatenus  comparari  potest.  Non 
igitur  veteres  omnino  inepte,  haec  vasa  tanquam 
venarum  genus  habuisse  opinor. 

Quoniam  omnis  absorptio,  omnium  pene  con¬ 
sensu  aut  uni,  aut  alteri  horum  vasorum  ordi¬ 
ni,  aut  ambobus  conjunctis  ordinibus  tribuitur, 
absorbendi  functionem  melius  tractare  non  pos¬ 
sum,  quam  utriusque  ordinis  officia  propria  con¬ 
siderando.  Nunc  itaque  ad  antea  dictam  con¬ 
troversiam  revertamur. 

V 

Argumenta  et  Auctoritates,  quae  suadent  ah- 
sorptionem  jieri  per  vasa  chylifera  et  lym- 
pliifera. 

Assellius  horum  vasorum  illustris  inventor, 
chylum  per  illa  absorberi  demonstravit,  longa 
serie  argumej^torum  et  experimentorum,  quae 
in  canibus,  in  felibus,  in  porcis  nec  non  in  vac¬ 
cis  exenteratis  vivis,  et  etiam  in  equo  ita  inci¬ 
so  instituit. 

Bartholinus  venas  chylum  absorbere  om¬ 
nino  negavit.  Nunquam  sanguinem  cum  chylo 
commistum  invenit,  nullum  aditum  admisit, 
quo  ex  intestinis  in  venas  penetrare  posset. 
Narrat  praeterea  probatum  fuisse,  ligatis  venis 
chylum  non  ideo  minus  absorberi,  at  ligatis 
Assellii  vasis  restitare  chylum,  nec  ex  ven¬ 
triculo,  neque  ex  intestinis  ulterius  progredi. 

Ruysch  his  vasis  absorbendi  facultatem*  tri¬ 
buit  ;  sed  venas  illam  participare  credidit,  imo 
etiam  in  animalibus  aetate  provectis,  hanc  func¬ 
tionem  a  venis  solummodo  perficii  docuit. 

Ingeniosus  Morgan,  cujus  opera  mechani¬ 
cas  theorias  nimis  redolent,  lymphifera  vasa  se¬ 
rum  ex  sanguine,  ut  in  corpore  refrigeretur  ac¬ 
cipere,  et  postea  iterum  in  venas  effundere  pu¬ 
tavit.  Ea  tamen,  absorbendi  quoque  faculta¬ 
tem  habere  docuit,  ut  ex  prima  propositione  li- 

\ 

bri  ejus  de  re  medica  mechanica  constat.  ‘‘  No 
sort  of  substances  can  pass  the  lacteals,  reci¬ 
pient  lymphatics,  or  concoctive  strainers,  but  in 
the  form  of  a  fluid  previously  reduced  to  an  ex- 
ceeding  fine  and  imperceptible  vapour,”  et  ite¬ 
rum  ;  “  and  it  cannot  be  doubted  but  the  ab¬ 
sorbent  vessels,  or  recipient  lymphatics,  which 

are  spread  all  over  the  surface  of  the  skin,  are 
as  fine,  or  rather  mucli  finer,  than  the  other 
(the  cutaneous  emunctories) ;  since  other wise 
the  same  unavoidable  mischief  must  necessa- 
rily  follow,  and  certain  parts  or  portions  of 
matter  wonld  be  received  into  the  animal  fluids, 
that  could  never  afterwards  be  evacuated,  and 
which  must  therefore  occasion  the  most  despe^ 
rate  and  mortal  obstructions 

Gulielmus  Hunter,  ut  supra  dictum  est, 
chylifera  et  lymphifera  vasa  propria  absorp¬ 
tionis  organa  esse,  et  non  nisi  unium  et  eun¬ 
dem  vasorum  ordinem  constituere,  primus  do¬ 
cuisse  habetur,  nisi  forsan  Thomas  Moroan 
cum  illo  de  hac  laude  disputare  potest.  ^ 
Lymphiferorum  vasorum  actionem  conjecta¬ 
vit.  \mo^  Ob  similitudinem  inter  lymphifera 
vasa  et  chylifera,  quae  tunc  temporis  chylum 
absorbere  omnium  pene  consensu  credebantur. 

Ob  symptomata,  quae  morbiferum  virus 
in  corpus  intrans  plerumque  comitantur. 
Theoriam  suam  praecipue  confirmatam  habuit 

experimentis  a  fratre  suo  institutis. 

8 . 

*  Vid.  Philosophical  Principies  of  Medicine j  &  The  Mechani- 
calPracticeofPhysic,  byT,  Morgan,  M.D. 

JoANNES  Hunter  procul  dubio  inter  stre- 
nuissimos  hujus  absorptionis  fautores  merito 
habendus  est. 

Praeciso  canis  ventre,  duas  ^  portiones  intes-i^ 
tini  unam  in  superiore  parte,  alteram  in  infer 
riore,  postquam  iis  contentas  materias  submor. 
verat,  inter  affixa  ligamenta  inclusit,  implevit- 
que  lacte,  quod  brevi  per  pellucida  vasa  per¬ 
meare  conspexit.  ? 

Venae  autem  nec  candidum  humorem  accipere, 
nec  tm’gescere  videbantur.  In  superiorem  par¬ 
tem  ovis  intestini,  tenue  decoctum  amyli,  cae¬ 
ruleo  colore  tinctum  injecit,  et  chylifera  vasa, 
quae  antea,  ob  protractum  jejunium  lympham 
tantum  colore  carentem  continuerant,  caeruleo 
humore  conspicua  visa  sunt. 

Indicum  autem  in  venarum  sanguine  detegere 
nequivit.  Dein,  ut  indigo  in  venis  siqua  pars 
ab  illis  absorberetur  facilius  detegere  posset, 
lac  per  arterias  miseraicas  adegit,  donec  purum 
per  venas  rediit,  minime  tamen  caeruleum  colo-i 
rem  accepit. 

In  aliam  partem  ejusdem  ovis  intestini  lac 
injecit,  et  vasa  absorbentia  tumuerunt,  licet  al¬ 
bum  colorem  non  acceperint.  '  * 

Aliam  partem  pura  aqua  tepida  implevit,  sed 
nullo  modo  effectum  a  Kaaw  Boerhaave 
productum  obtinere  potuit.  Injecit  etiam  in 
asini  intestinum,  moschum  in  aqua  solutum,  et 
illius  odorem  in  lympha  agnovit.  Sed  cum  me¬ 
dicamenti  portio  in  peritoneum  effusa  fuisset, 
hoc  experimentum  in  dubium  revocare  licebit. 
Maxima  cura  sanguinem  a  vena  non  contamina- 
tumrcollegit :  odore  omnino  carebat.  Alio  tem¬ 
pore  in  pleuram,  et  in  peritoneum  injecit  colo¬ 
ratam  aquam,  quam  brevi  tempore  in  lymphife- 
ris  vasis  invenit.  ^ 

Alexander  Monro  secundus  postquam 
his  vasis  diu  operam  dederat,  sic  suam  senten¬ 
tiam  expressit.  “  Tandem  mihi  persuadebam 
vasa  lymphatica  valvulosa,  per  totum  corpus 
venarum  absorbentium  systema  efficere,  neque 
ab  arteriis,  ut  vulgo  receptum  est,  emanare.” 

In  hujus  sententiae  confirmationem  citat. 
Imo,  Phaenomena,  quae  sese  praebent  ih  qui-^ 
busdam  morbis,  qui  postquam  partem  aliquam 
affecere  vasa  absorbentia,  et  glandulas  conglo¬ 
batas  ei  continuatas  invadunt,  ^do,  Experi¬ 
menta  in  cadaveribus  injectione  facta.  Stio, 
Facta  et  opiniones  ex  pluribus  auctoribus  ex- 

cerpta.  E  quibus,  sequentia  hic  proferre,  mihi 
liceat.  “  Peyerus  vir  fide  omnino  dignus  lym¬ 
pham  non  nullis  experimentis  circa  hepar  fla- 
viscere  vidit,  cui  Fallopius  et  Kirkringius 

addunt,  lympham  non  tantum  subflavam,  sed 

% 

etiam  amaricantem  in  vase  lymphatico,  per  sum¬ 
mam  fellis  cystidem  reptante,  se  reperisse. 

Quae  itidem  testantur  Sylvius  et  River- 
HORSTius,  claro  omnino  documento  per  vasa 
lymphatica,  bilem  resorberi.” 

Ille  etiam  clarissimus  Helvetiorum  phy- 
siologus  indefatigabilis  Haller  absorbendi 
functionem  in  his  vasis  insitam  admisit,  et  no¬ 
bis  sequens  experimentum  tradidit.  In  vivo 
animali,  aut  nuper  mortuo,  non  solus  ductus 
thoracicus,  quie  vere  de  ,  genere  vasorum  lym¬ 
phaticorum  est,  et  perinde  vasa  lymphatica  he-. 
patis,  ad  oleum  vitrioli  tactum  contrahuntur, 
sed  imprimis  in  animali,  cui  plena  fuerant 
aut  chylo,  aut  lympha,  aut  ceruleo  liquore, 
quem  animalia  absorbere  coegi,  sub  ipsis  in¬ 
tentis  meis  oculis  toties  vidi  haec,  sive  lym¬ 
phatica  vascula,  sive  lactea  evanescere.” 

Docent  quoque  Mascagni,  Lister,  Blum- 
ENBACH,  et  Richerand,  absorptioneiu  his 

vasis  fieri.  In  hujus  opinionis  confirmationem, 
exemplum  citari  potest,  quod  nobis  memorat 
Cruveilhier  qui  ipse  aderat,  cum  Dupuv- 
TREN  explorationem  fecit ;  hic  chirurgus  cele¬ 
berrimus  corpus  examinabatfaeminae,  quae  mor¬ 
tua  erat  tumore  in  superiore  et  interna  parte 
femoris  :  pus  ibi  coactum  est,  et  membrana  cel¬ 
lularis  eo  loco  inflammatione  fuerat  correpta. 

Professor  cutem  summa  cur4  dissecans  mem¬ 
branam  cellulosam  albidis  lineis  distinctam  ani¬ 
madvertit  ;  hae  lineae  pendebant  ex  vasis  lym- 
phiferis  ex  corrupto  loco  provenientibus^  et  pure 
repletis;  glandulae  inguinales  et  lymphifera 
vasa  usque  ad  glandulos  lumborum,  eodem  hu¬ 
more  distendebantur.  1 

Dum  praelectiones  ab  Astley  P.  Cooper 
pronunciatas  discipulus  frequentarem,  inter 
plurima  pretiosa  morborum  exempla,  ab  optimo 
preceptore  conservata,  specimen  et  ipse  vidi^  in 
quo  lymphifera  vasa  a  teste  Fungo  Haematodi 
correpto  progredientia,  et  etiam  ductus  thoraci¬ 
cus  albida,  et  cerebrum  referente  materia,  huic 
morbo  peculiari  impleta  sunt.  Allard  in 
opere  de  sede  et  natura  morborum  venas  absor¬ 
bere  negat,  sed  multum  tribuit  vasculis  l5anphi- 

feris  in  venas  se  effundentibus :  et  Mason 
Good  qui  in  Physiologico  proemate  ad  Eccru 
ticos  morbos  spectante  contra  absorptionem  ve¬ 
narum  contendit,  hujusmodi  usus  est  argumen¬ 
to,  quod  praecipue  nititur  experimentis  Profesr 
soris  Meckel  (vid.  p,  30  and  32).  Good  prae¬ 
terea  in  auxilium  vocat  contra  Magendii  exr 
perimenta,  lymphifera  vasa  ad  ipsas  arterias  et 
venas  pertinentia. 

-TS"- 

Argumenta  et  Auctoritates,  quae  suadent  abr 
.  1  -i  .  I '  sorptionem  fieri  per  Venas. 

Nequaquam  necesse  est  hoc  in  loco  ad  veter 
rum  opinionem  de  venarum  absorbendi  functione 
reverti.  Jam  satis  multa  de  hac  re  in  supe¬ 
riore  parte  memoravimus.  Incipiam  igitur  ab 
eo  tempore,  quo  Asseleius,  novis  vasis  inven¬ 
tis,  in  duas  partes  scidit  contrarios  Physiologos. 

Celeberrimus  Harveius  venas  absorbere 
strenue  contendit ;  per  alia  vasa  id  fieri  negavit. 

Propteria  quod  chylo  duobus  itineribus 
nequaquam  opus  esset.  %do,  Quod  AssELLii 

vasa  in  pluribus  animalibus  (ut  ait)  non  existe- 

G 


42  DE  ABSOEBENDI  FUNCTIONE. 

bant,  eo  enim  tempore  in  multis  non  fuerant  in¬ 
venta. 

SwAMMERDAM  quanquam  humorem  album 
in  vasis  chyliferis  vidisset,  humorem  istum 
chylum  fuisse  negavit,  sed  potius  quendam 
succum  peculiarem  esse>  ex  glandulis  mesen¬ 
tericis  provenientem,  existimavit*  Chylum  ve¬ 
ro  venis  mesentericis  absorberi  credidit ;  vidit 
enim  sanguinem  in  his  aliquando  striatum,  et 
albis  lineis  permistum. 

Heeman  Boeehaave  venas  absorbere  con¬ 
tendit,  \mOy  quod  sanguis  in  venis  mesentericis 
sanguini  in  aliis  venis  dissimilis  esset,  ita  enim 
ille  credebat.  Quod  venae  arteriis  capaci¬ 
tate  praestant. 

Narrat  Kaaw  Boeehaave  se  vidisse  pu¬ 
ram  aquam  tepidam  in  ventriculum  immissam, 
a  venis  bibulis  absorberi, — ^per  venas  gastricas 
majores,  et  venam  portae  defluere,  et  tandem 
per  jecur  in  venam  cavam  pervenire, 
t  Quum  tamen  chylum,  vasis  quae  lactea  di¬ 
cuntur,  absorberi  fere  omnes  confiterentur,  an¬ 
tiquae  opinionis  fautores,  venas  tanquam  ab¬ 
sorbendi  functionis  tantummodo  participes,  vin¬ 
dicare  contenti  sunt. 

6 

Sic  celeberrimus  HaLlee,  qui  chylifera  vasa, 
et  humorem  per  ea  progredientem  accurate  des¬ 
cripsit,  de  Jo ANNIS  Huntee  experimentis 
scribens,  sic  suam  sententiam  expressit.  Mul¬ 
tum  tribuo  Cl.  viri  experimentis,  in  quibus  can¬ 
dor  cum  industria  conjungitur,  sed  contrarii  alia 
numerosa  argumenta  habemus,  ut  non  possim  a 
praeceptoris  (Boeehaavii)  sententia  recedere.” 

Docuit  quoque  Meckel  materias  venis  lidh- 
nunquam  absorberi ;  atque  etiam  Bichat,  post¬ 
quam  varia  argumenta  perpenderat,  venas  ad 
absorptionem  conferre  valde  suspicatus  est, 
quanquam  tamen  pro  certo  non  habuit. 

Recentiori  tempore  experimenta  hanc  opinio¬ 
nem  suadentia  a  multis  instituta  sunt  Physio- 
logis,  quorum  inter  primos  notandi  sunt  E  im¬ 
meet  et  Flandein.  Investigationes  porrd 
^Professoris  Halle,  experimentis  Jo  annis 
Huntee,  Halleei,  et  Doctoris  Musgrave, 
quod  ad  absorptas  materias  coloratas  saltem 
attinet,  adversantur.  Chylum  enim  arguunt 
rerum  devoratarum  colore  non  affici. 

At  profecto  Magendius,  naturae  scrutator 
acerrimus,  tum  venarum  absorptionis  defen¬ 
sor,  tum  Hunteeorum  oppugnator  stren- 

G  2 

uissimiis  habendus  est.  Iteravit  enim  cla¬ 
rissimi  viri  experimenta,  eventa  tamen  om¬ 
nino  diversa  obtinuit.  Praeterea  bestias  in¬ 
fusum  Rhei,  Prussiatem  Potassae  solutum, 
et  alkohol  sorbere  coegit;  has  autem  ma¬ 
terias  in  ducto  thoracico  detegere  non  potuit, 
quanquam  in  sanguine,  aut  in  urina  manifeste 
adessent.  Quinetiam  decoctum  nucis  vomicae 
in  ventriculum  aut  in  rectum  canis,  post  duc¬ 
tum  thoracicum  ligatum,  immissum,  nequaquam 
ideo  tardius  venificos  effectus  edere,  monstravit. 
In  alio  tentamine  intestini  portionem  inter  li¬ 
gamenta  inclusit,  omnemque  connexionem  cum 
reliquo  corpore,  nisi  per  unam  arteriam,  unam- 
que  venam,  quibus  etiam  membrana  cellulosa 
maxima  cura  detracta  est,  submovit.  Dein 
hanc  intestini  portionem  nucis  vomicae  decocto 
implevit.  At  neque  in  hoc  experimento  vene¬ 
ni  effectus  tardati  sunt:  Experimentum  huic 
mutatis  vicibus  respondens,  anno  praeterito,  in 
Academia  Regia  Gallica  narratum  audivi.  Phy- 
siologus,  cujus  nomen  me  fugit,  intestini  portio¬ 
nem  supra  dicto  modo  praeparavit,  et  connexio¬ 
nem  cum  reliquo  corpore  per  vasculum  chyli- 
ferum  tantum  reliquit ;  venenum  deinde  injec¬ 
tum,  effectus  peculiares  non  edidit. 

Denique  Magendius,  ne  quis  ad  vasa  absor¬ 
bentia  in  ipsis  vasorum  tunicis  insita  confuge¬ 
ret,  crus  cani  praecidit,  ita  ut  membrum  non  nisi 
per  arteriam,  et  venam  cruralem  cum  corpore 
connecteretur  ;  et  haec  etiam  vasa  divisit,  post¬ 
quam  pennarum  fistulas  ad  conservandam  con¬ 
nexionem  interposuerat,  deinde  upas,  lethale 
venenum,  subter  pedis  cutem  infixit,  et  bestia 
protinus  emortua  est.  Ad  haec,  cum  celeber¬ 
rimo  chirurgo  Dupuytren  centum  et  quinqua¬ 
ginta  experimenta  instituit,  in  quibus  varios 
humores  membranis  serosis  subjecit,  nunquam 
tamen  hos  humores  lymphifera  vasa  ingredi 
conspexit.  Ex  his  et  aliis  hujusmodi  experi¬ 
mentis  concludit.  \mo,  Quanquam  certum  sit, 
chylum  vasis  chyliferis  absorberi,  dubium  ta¬ 
men  esse,  num  quid  praeterea  ab  illis  absorbea¬ 
tur,  Lymphifera  vasa  absorbere  posse, 

non  esse  demonstratum  ;  venas  autem  hac  fa¬ 
cultate  manifeste  pollere.  In  alio  loco  vete¬ 
rem  opinionem  renovat,  lympham  scilicet  ex 

i 

arteriis  in  vasa  lymphifera  efiimdi.  Praeterea 
contra  absorptionem  per  vasa  lymphifera  hoc 
argumento  usus  est  nempe  haec  vasa  reperiri 
non  posse,  in  oculo,  in  aure  interno,  aut  in  ce¬ 
rebro,  in  quibus  absorptio  nihilominus,  aut 

manifeste  exercetur,  aut  optimo  jure  conjici¬ 
tur,  Experimenta  Jo annis  Hunter  tan- 
quam  imperfecta  et  male  instituta  rejicit.  Prae^. 
terea  quod  Hunter  in  chyliferis  vasis  invenit, 
et  lac  esse  existimavit,  Magendie  potius  cliy?- 
Ium  fuisse  suspicatur.  Me  yer  quoque,  olimBer- 
nae  Anatomiae  Professor,  multa  experimenta  ad 
absorbendi  functionem  spectantia  instituit.  In 
his  investigationibus  varias  experiendas  mate^. 
rias,  per  asperam  arteriam  in  pulmones  plerum* 
que  injecit,  quippe,  ut  supra  diximus,  ex  bron¬ 
chiis,  et  pulmonum  cellulis,  citius  et  copiosius, 
quam  ex  ulla  alia  corporis  parte  absorptio  per^ 
ficitur.  Hanc  absorptionem  per  venas  pulmo¬ 
nales  fieri  docet.  Materias  enim  injectas  in 
sinistro  corde  primum  invenit,  et  ligamentum 
ductui  thoracico  affixum  nequaquam  absorp¬ 
tionem  impedivit.  Materias  hoc  modo  injec¬ 
tas  in  vasis  lymphiferis  serius  invenit.  In  his 
experimentis  Prussiate  et  muriate  potassae  us¬ 
us  est,  quae  non  tantum  in  sanguine,  in  urina, 
et  in  aliis  secretis  humoribus,  sed  etiam  in  qui¬ 
busdam  concretis  corporis  structuris  detegere 
potuit.  Experimenta  quae  instituit  Ed.  Home, 
dum  vias,  quibus  potiones  ex  ventriculo  et  iut 

testinis  evMunt,  et  lienis  functiones  exploraret, 
absorbendi  facultatem  in  venis  insitam  demon¬ 
strare  videntur. 

Hanc  partem  prius  finire  non  possum,  quam 
recentiores  labores  Professorum  Tiedmann  et 
Gmelin  breviter  memoraverim.  Quod  si 
iliorum  experimenta  enumerare  susciperem,  hoc 
opus  certe  nimis  fieret  prolixum%  Sufficiet  igi¬ 
tur  consequentias,  quas  ex  illis  inferunt  enun- 
ciarQ.  \mo^  Materiae  colorantes  veluti  rheum, 
indicum,  rubia  tinctorum,  coccinella,  cambogia 
et  similia,  in  chyliferis  vasis  non  reperienda 
sunt.  Materiae  odorantes  tanquam  cam- 

phora,  moschus,  alkohol,  oleum  essentiale  tere¬ 
binthinae,  oleum  empyreumaticum  animale, 
gummi  assafoetida,  et  allii  sativi  radix  aeque 
ac  res  colorantes  chylum  non  afficiunt.  3//o, 
Plerique  sales  non  minus  vias  chyliferas  effu¬ 
giunt.  Hujusmodi  sunt  acetas  plumbi,  hy- 
drargyri  acetas  et  Prussias,  ferri  murias,  bary- 
tae  murias,  potassae  Prussias,  &c.  Sulphas 
autem  potassae  in  chylo  inventum  est.  Et  de¬ 
vorato  sulphate  ferri,  ferrum  in  chylo  non  om¬ 
nino  deesse  videbatur.  Neque  reticendum  est 
plumbum  et  Prussiatem  potassae,  utrumque 

semel  in  chylo  fuisse  repertum.  Haec  omnia, 
vel  pleraque  saltem,  in  venarum  sanguine,  in 
urina  etiam,  et  in  quibusdam  aliis  excretis  ho- 
moribus  reperiri  possunt.  Interdum  quidem 
has  materias  in  urina  reperierunt  cum  eas  in 
sanguine  detegere  non  potuerunt.  Tale  autem 
phaenomenon  diu  antea  a  Doctoribus  Wol- 
DASTON  et  Marcet  observatum  est 

Horum  experimentorum,  quae  tanta  perspi¬ 
cuitate  venas  absorbendi  facultate  pollere  osten¬ 
dunt,  ea  explicatio  quam  Mason  Good  et  alii 
proposuerunt,  venas  scilicet  absorptas  materias 
ex  nonnullis  curtis  lymphiferis  vasis  ad  duc- 
tum  thoracicum  non  tendentibus  accipere,  mihi 
prorsus  nugatoria  videtur  ;  nam  licet  pars  chyli 
talibus  vasis  in  venas  manifeste  effundatur^  si 
venosum  sanguinem  supradictis  proprietatibus 
donare  quiret,  necesse  esset  ut  istae  proprietates 
in  chylo  multo  magis  conspicuae  forent,  secum 
dum  illud  scholarum  axioma,  Propter  quod 
unumquodque  est  tale,  id  ipsum  est  magis 
tale.”  At  in  chylo,  raro  aut  nunquam  percipi 
possunt.  Quod  si  responderetur,  ea  chylifera 
peculiaria  esse,  ad  res  quasdam  absorbendas 
constituta,  et  nunquam  non  in  venas  sese  effim- 

dere,  nihil  aliud  esset,  ac  'koyofiayjav  excitare;  con¬ 
cessum  enim  foret  venarum  radiculas  materias 
absorbere. 

Haec  sunt  praecipua  argumenta  quae  in  hac 
controversia  prolata  sunt.  Quum  vero  in  hu¬ 
jusmodi  questione  factis  contraria  facta  a  claris¬ 
simis  viris  confirmata,  in  utraque  parte  reperia- 
mus,  veritatem  ab  utraque  participari  verisimil- 
Jimum  est.  Itaque  r  dubitare  non  possum  quin 
multi  cum  Chaussier  et  Adeeon  consentiant, 
et  nec  JoANNi  Hunter  venas  nihil  absorbere 
concedant,  neque  cum  Magendie,  Hunteru 
ancLS  opiniones  de  absorbendi  functione  in  lym- 
phiferis  vasis  insita  rejiciant.  Hic  tamen  quaesi¬ 
tio  proponenda  est. 

^  Si  natura  duobus  vasorum  ordinibus  absor? 
bendi  functionem  concessit,  num  haec  vasa  in 
yarias  materias  aeque  agunt  ?  Sin  aliter,  quas- 
nam  leges  sequuntur,  et  quid  his,  quidve  illigi 
absorberi  debet  ?  Experimenta  supra  narrata, 
venas  et  lymphifera  vasa  in  diversas,  potius 
quam  in  easdem  materias  agere,  probare  vi- 
dentur. 

In  sequentibus  paginis  secunda  questionis 
pars,  consideranda  est.  t 

Qiiae  ^proprietates  materias  ut  Frenis,  et  quae 
ut  LympJiiferis  Vasis  Ahsorheantur^  aptas 
reddunt  ? 

Haec  quaestio,  ut  opinor,  nondum  satis 
Physiologorum  studium  in  se  convertit.  Jam- 
jam  supra  memoravimus  Magendie  nil  nisi 
chylum^  seu  cibi  portionem  ad  nutritionem  ap¬ 
tam,  chyliferis  vasis  absorberi,  caeterasque  res 
cunctas,  quae  in  corpus  intrare  possunt,  vena¬ 
rum  iter  sequi  existimare.  Atque  huic  opinioni 
congruere  videntur  consequentiae,  quas  ex  suis 
experimentis  Tiedmann  et  Gmelin  inferunt. 
Verum  enim  vero  si  res  ita  sese  habere  concedi¬ 
tur,  quod  tamen  etiamnum  in  dubium  revocare 
licet,  quaestio  jam  proposita  non  ideo  minus 
responsionem  flagitabit.  Parum  enim  con¬ 
stat,  cur  aliquid,  ob  usum  cui  post  nonnullas 
mutationes  inserviturum  sit,  ex  officio  istos  adi¬ 
tus  aliis  materiis  negatos  ingredi  sinatur,  nisi 
speciem  quandam,  et  naturam  singularem,  etiam 
in  limine,  prae  se  ferat.  Praeterea,  quamobrem 
natura,  id  quod  nutrire  possit  a  non  nutriente 
tanta  industria  sejungeret,  et  paulo  postea  in 

venis  conjungeret,  et  cordis  contractionibus  ap¬ 
prime  inter  se  commisceret  ? 

Res  profecto  difficultatibus  scatet,  et  non  sine 
diffidentia  meam  opinionem  propono :  Scilicet 
acida,  et  quae  inter  acida  quodammodo  referri 
possunt  absorberi  venis,  alkalina  vero,  et  his 
cognata  lymphiferis  vasis  esse  commissa.  Hanc 
conjecturam  in  trimestri  libello  ad  res  medicas 
et  chirurgicas  spectante,  hac  in  urbe  a  Doftore 
Duncan  juniore,  clarissimo  Professore  pdito, 
jam  olim  breviter  protuli,  et  quanquam  |nulta 
experimenta  instituere  necesse  sit,  priusquam 
pro  certo  haberi  possit,  tamen  fortasse  non  om¬ 
nino  indigna  aestimabitur,  quae  hic  paulo 

« -i 

fusius  tractetur.  Incipiam  ab  argumentis,  quae, 

Sk 

ut  opinor,  res  alkalinas  chyliferis  et  lymphiferis 
vasis  absoi^beri  indicant. 

Quanquam  chylus  pro  ratione  cibi  multum 
compositione  variet,  ut  bene  demonstravit  Mar¬ 
cet,  chemici  omnes,  licet  aliter  de  eo  inter  se 
discrepantes  ei  certe  facultates  alkalinas,  tan- 
quam  uno  ore,  tribuerunt. 

In  hoc  enim  consentiunt  Vauquelin,  Mar¬ 
cet,  Berzelius,  Brande,  et  alii.  Experi¬ 
menta  Professorum  Tiedmann  et  Gmelin  ad 
eandem  conclusionem  spectant.  In  plurimis 

exemplis  vires  alkalinas  in  chylo  observaverunt, 
nec  aliter  res  sese  habuit  dum  tota  intestini  ca¬ 
nalis  acidas  materias  contineret.  At  forsan 
aliquis  mihi  objiciet,  ea  experimenta  esse  vitiata, 
miris  materiarum  farraginibus,  quas  infelices 
bestiae  devorare  coactae  sunt.  Talem  quidem 
conjecturam  mihi  in  mentem  venisse  confiteor. 
Sequens  igitur  experimentum  institui.  Cuni¬ 
culum,  qui  paulo  antea  rumicis  acetosae  folia, 
materiam  certe  nullis  contradictionibus  ob¬ 
noxiam,  devoraverat,  vivum  incidi. 

Chylifera  vasa  humore  leviter  albido,  et  lac 
valde  dilutum  referente,  atque  manifestas  pro¬ 
prietates  alkalinas  habente  impleta  sunt.  Se¬ 
micoctae  tamen  materiae,  quibus  intestina  dis¬ 
tenta  sunt,  proprietates  acidas  non  minus  con¬ 
spicuas  praebebant.  Sapor  etiam  rumicis,  et 
odor  quoque  aliquantenus  manebant. 

Lympham  vero  alkalinas  facultates  habere 
non  tam  bene  observatum  est.  Brande  declarat 
illam  nec  ut  alkali,  neque  ut  acidum  agere. 
Tiedmann  autem  et  Gmelin  alkalinas  pro¬ 
prietates  uno  quidem  experimento  notaverunt. 

Ipse  quoque  in  ovibus  nuperrime  occisis  ex¬ 
ploravi  lympham,  cujus  contactu  rocellam  aci¬ 
dis  rubefactam,  caeruleum  colorem  accipere  vidi. 

Neminem  latet  vasa  absorbentia  conspicua  fieri 
glandulasque  affici,  in  illis  qui  variolae  succum¬ 
bunt.  Humorem  itaque  ex  variolarum  pustu¬ 
lis  examinavi,  et  alkali  facillime  agnovi.  Item 
in  quodam  homine,  cui  vesicatorium  pectori 
ulcus  induxerat,  ex  quo  glandulae  axillares  do- 
luerunt  et  tumefactae  sunt,  lympha,  qua  ulcus 
madifactum  est,  fuit  manifeste  alkalina.  Prae¬ 
terea  glandularum  tumor  et  dolor,  subacida  lo¬ 
tione  ulceri  admota,  cito  levati  sunt.  Non  ta¬ 
men  inde  opinor,  glandulas  ab  alkali  fuisse  “ex¬ 
asperatas,  sed  potius  virus  in  eo  solutum  aptius 
fuisse  factum  ut  vasis  lymphiferis  absorberetur. 

Magendie  contra  absorptionem  per  lymphi- 
fera  Vasa  objicit,  glandulas  interdum,  punctiun¬ 
cula  nova  et  incontaminata  acu  facta,  tumescere. 
Hoc  verum  mihi  nugatorium  videtur,  ipsa  enim 
inflammatio  a  vulnere  orta  materiam  gignit, 
quae  absorpta  glandulas  afficit,  et  parum  dubito 
quin  ea,  sicut  permultae  aliae  materiae  in  cor¬ 
pore  productae,  proprietates  alkalinas  habeat. 

Mea  theoria  de  lymphiferorum  vasorum  actione 
admissa,  experimenta  quae  magno  effectu  contra 
horum  vasorum  absorbendi  facultatem  Magen¬ 
die  protulit,  facile  ita  explicantur,  ut  magna  ex 

5  ~ 

parte  vim  amittant.  Strichnia,  picrotoxia,  bru- 
cia,  et  alia  principia  vegetabilium  venenorum, 
licet  quibusdam  alkalinis  proprietatibus  polle¬ 
ant,  pene  insolubilia  sunt,  itaque,  ut  docet  Or- 
FILA,  parum  agunt  nisi  cum  acidis  conjuncta. 
Quinetiam  in  veneficis  istis  medicamentis  cum 
acido  superante  existimt,  et  inde,  ni  fallor  idonea 
fiunt  quae  venis  absorbeantur,  Barytas  for¬ 
tasse  est  solum  venenum  alkalinum  in  aqua 
dissolubile,  experimentis  vero  nequaquam  ido»- 
nea  videtur,  \mo^  Quod  neque  haec  valde  dis¬ 
solubilis  est.  Quod  propter  vehementes 

attractiones  chemicas,  cum  aliis  rebus  protinus 
conjungitur,  et  novas  proprietates  acquirit, 
3/20,  Quod  cum  antea  dictis  venenis  icomparari 
non  potest,  quia  licet  genus  nervosum  pianifeste 
afficiat,  tamen  inter  acria  et  caustica  venena  pos¬ 
tius  quam  torpefacientia  recensenda  est,  et  ubi 
partes  erosae  sunt,  '^contradicendi  occasio  deesse 
non  potest.  In  processu  quo  chymus  formatur^ 
materiae  colorantes  separantur,  ut  bene  de^- 
monstravit  Magendie  ;  itaque  non  miror  eas 
in  chylo  non  fuisse  inventas,  praesertim  si,  tan-. 
quam  indicum,  in  acidis  potius  quam  alkalinis 
humoribus  solvendae  sunt. 

Bilis  autem,  humor  natura  flavus  et  idem  ah 
kalinus,  ut  supra  diximus,  vasis  lymphiferis  ab¬ 
sorbetur,  quod  porro  confirmant  Soemmering 
et  Desgenettes. 

Nonne  ex  lymphiferorum  vasorumn  actione, 
quam  nunc  propono,  pendet  ea  strumae  curatio 
a  Brandish  et  aliis  laudata,  in  qua  potassa 
pura,  caeteraeque  praeparationes  alkalinae  usur^^ 
pantur.  Quidam  sales  medii  cum  lymphiferis 
vasis,  tum  venis  absorberi  posse  videntur;  hu¬ 
jusmodi  sunt  murias  sodae,  sulphas  potas- 
sae,  etc. :  in  'multis  aliis  res  non  ita  se  habet. 
Operae  pretium  foret  de  his  salibus  investiga¬ 
tionem  specialem  inire.  Non  oblitus  sum 
Hallerum  acidas  proprietates  chylo  tri¬ 
buisse  ;  dicit  enim  :  “  Utilitas  chyli  proxima 
est,  putrescibilem*  naturam  sanguinis,  acido 
succo  suppeditato,  contemperare.”  At  cum 
ipse  confiteatur  chylum  nullo  rubore  succum 
-  heliotropii  tingere,  et  ad  pinguidinem  acorem 
obvolventem  confugere  cogatur,  Cl.  viri  opi¬ 
nio  hac  in  re  nullam  vim  habet.  Parum  du¬ 
bito  quin  a  nonnullis  physiologis  multa  meae 
opinioni  objiciantur :  quaedam  tamen  dicenda 
sunt,  quae  forsitan  nonnullas  contradictiones 

ay;terteni.  Nondum  nervorum  actionem  cum 
absorbentium  vasorum  functionibus  conjunct¬ 
am,  (iphysiologil  satis  exploraverunt.  Ex  bac 
tamen  "conjunctione,  chemicae  mutationes  vitae 
peculiares  magna  ex  parte  pendent.  Sequentes 
notationes  ab  hac^re  non  omnino  alienae  sunt. 
Anno  proxime  elapso,  lympham  in  equo  ad  fe¬ 
ras  in  » horto  regio  Parisiehsi  alendas  occiso 

e 

examinavi*  Contra  expectationem  hanc  lym¬ 
pham- acidam  esse  inveni.  Non  leviter  attoni¬ 
tus,  .imihimet  ipse  exclamavi  $  actum  est  de 
theoria  mea.  Rem  tamen  in  animo  perpen¬ 
dens,  hanc  exceptionem  temporij^ '  quod  inter 
equi  necem,  et  lymphae  tentamentum  elapsum 
erat,  attribui.  Crassum  intestinum  aqua  cum 
concocto  foeno  commista,  et  ex  eo  colore  sub¬ 
viride  fusco  tincta,  impletum  est.  Vasa  lym- 
phifera  ex  hac  parte  intestini  progredientia^ 
humorem  acidum,  ut  supra  dixi,  eontinebanti 
qui,  licet  transparens,  et  multo  dilutior,  ab  hu¬ 
more  in  intestino  colore  non  valde  differebat. 
Strenuus  Hunteri  fautor  hic  sine  diibio  dic^ 
ret,vLymphami  ex  intestino  colorem  accipisse. 

Hoc  tamen,  licet  probabile,  ego  non  assero. 
Hac  notione  de  mutata  post  mortem  actione 

perculsus,  experimenta  J oannis  Hunter  ac¬ 
curatius  examinavi,  et  fateor  me  cum  opinione 
Magendie  de  celeberrimo  <  illo  viro  consen¬ 
tire  non  posse.  Hunterum  enim  etiam  uex 
istis  illius  experimentis,  quae  ad  absorbendi 
functionem  pertinent,  peritissimum,  eundemque 
vitae  parcissimum  aestimandum  duco.  (Liiben- 
tissime  concedo  Hunterum  absorbendi  func¬ 
tionis  scientiam  imperfectam  liquisse.  Si  ille 
omnia  fecisset,  Magendie  gloria  minor  fuis^ 
set.  Quis  autem  imperitus,  inciso  animalis  ab¬ 
domine,  vita  perstante,  octo  difficilia  experi- 
menta  instituere  potuisset  ?  et  quis  nisi  vitae 
parcus  fuisset,  non  potius  octo  animalia  ita  in¬ 
cidisset?  In  primo  experimento  nervi  ligati 
fuisse  videntur.  Itaque  haud  miror  lac  fuisse 
absorptum,  quia,  =  ut  in  mortuo  animali,  actio 
nervorum  defuit.  Magendie  humorem  in 
chyliferis  vasis  repertum  chylum  fuisse  con¬ 
tendit.  At  nequaquam  dubito  quin  physiolo- 
gus  ille  sapiens  ab  hac  opinione  decedat,  cum 
consideraverit.  Imo,  Lac  nec  humori  gastri¬ 
co,  neque  pancreatico  fuisse  subjectum,  neque 
cum  bile  commistum.  2do,  Lac  injectum 
fuisse  in  eam  partem  inferiorem  intestini,  in 

qua,  ut  testatus  est  Hunter,  chylus  deerat. 
In  alio  animali  nervi  fuisse  intacti  videntur,  et, 
ut  Hunterus  ipse  agnovit,  lacteus  humor  in 
lymphifera  vasa  non  penetravit  licet  lac  in  in¬ 
testinum  injectum  esset.  Indicum,  aeque  ac 
lac,  ligatis  nervis  absorptum  fuisse  videtur. 

Halleri  et  quorundam  aliorum  physiolo- 
gorum  experimenta  non  adeo  enucleate  nar¬ 
rantur,  ut  dici  possit  utrum  meae  opinioni  fa¬ 
veant,  an  repugnent.  Unum  nihilominus  inter 
Professormn  Tiedmann  et  Gmelin  experi¬ 
menta,  hic  non' reticendum  est. 

Acetas  plumbi  et  tinctura  rhei  cani  data 
sunt  et,  occisa  bestia,  rheum,  quod  fieri  noii 
solet,  in  chylo  repertum  est,  plumbum  quoque 
in  chylo  aderat.  Praeterea  hic  humor  aut  me¬ 
dius  (neutral)  aut  etiam  acidus  videbatur,  quia 
necesse  fuit  alkali  addere  ut  rheum  conspi¬ 
cuum  fieret.  Ex  quo  conjicio  plumbum,  quod 
paralysin  inducere  solet,  in  nervos  agere,  et  ab¬ 
sorbendi  functionem  perturbare  posse.  Chy¬ 
lus  alkali  carens  hujus  plumbi  effectus  opti¬ 
mum  indicium  videtur  ;  nam  ubi  ob  minorem 
plumbi  quantitatem  hic  effectus  non  productus 
est,  et  materlhe  colorantes  non  absorptae  sunt. 

chylus  solita  ratione  alkalinas  proprietates  ha¬ 
buit.  Non  possum  non  credere,  discrepantiam, 
quam  supra  inter  quosdam  egregios  Physiolo- 
gos  existere  notavi,  ex  hac  mutata  vasorum  ab¬ 
sorbentium  actione  praecipue  pendere. 

Modo  paulisper  venas  inspiciamus,  et  consi¬ 
derabimus  quantum  in  hac  parte  conjectura 
mea  factis  nitatur.  Quod  si  vasorum,  quae 
absorbentia  nuncupantur,  actio  obscura  est,  et 
explicatu  difficilis,  multo  venarum  difficilior. 
Cum  venarum  officium  evidentissimum  sit, 
sanguinem,  jam  ad  extremas  arteiias  perven¬ 
tum,  non  nihil  mutatum  ad  cor  reportare,  ne- 
cesse  est  ut  miniis  evidentis  officii,  absorben¬ 
di  scilicet,  effectus  difficilius  assequamur,  et 
necessario  simplices  nunquam  contemplari  pos¬ 
simus.  Praeterea,  licet  permulti  sanguini  ope¬ 
ram  dederint,  discremen  sanguinem  arteriosum 
inter  et  venosum  nondum  satis  prolatum  est. 
Admissa  theoriae  meae  parte  priore,  ad  vasa 
lymphifera  spectante,  haec  secunda  ratione 
quodammodo  indicari  videtur.  Nam  si  lym¬ 
phifera  vasa  partes  alkalinas  absorbent,  etiam 
si  chymus  medius  antea  fuerat,  et  a  fortiori 
si  acidus,  necesse  est  ut  reliquum  acidum  fiat. 

At  magna  pars  hujus,  quodcunque  sit, "reliqui, 
venis  absorberi  videtur^,  et  intestini  finem 
versus  acor  plerumque  deest. 

Haec  autem  ratiocinatio,  factorum  confirma¬ 
tione  non  omnino  caret.  Anthonius  Todd 
ToMPsoNj^.dum  accidi  oxalici  in  cuniculos  ef¬ 
fectus^  exploraret,  accidum  in  sanguine  venoso 
invenit.  Hoc  quoque  ab  amico  meo  Ludovico 
Peeey  saepe  observatum  est.  Non  modo  char¬ 
ta  Lichene  Rocella  tincta  rubefacta  est,  sed 
sanguis  mirabiliter  nigruit.  Et  licet  recen- 
tiora  experimenta  a  Doctoribus  Coindet  et 
Cheistison  instituta,  cum  supra  dictis  non 
omnino  consentiant,  meae  tamen  theoriae  non 
adversantur ;  his  enim  exploratoribus  acidum 
per  absorptionem  agere  videbatur,  et  quanquam 
acidas  proprietates  in  venoso  sanguine  detegi 
posse  negent,  mutationem  sanguinis  coloris  ef- 
fectam,  ab  acidi  contactu  procul  dubio  pro-'f 
venientem  confirmant.  Quae  de  acidorum 
mutatione  scripsit  ingeniosus  Coindet,  non- 
duni  legendi  occasio  mihi  data  est. 

E6li(juum  strictissima,  dictione  non  bonum  esse  verbum 
confiteor,  quippe  cum  venae  eodem  tempore,  quo  lympliifera^ 
vasa^agapt,  sensus  autem  satis  evidens  est, 

Res  profecto  quae  maxima  cura  exploretur 
dignissima  est,  chymica  enim  est ‘actio,  cujus 
leges  prolatae,  etiam  si  causa  in  aeternum  ^  la¬ 
teat,  physiologiam  necessario  promovehunL  * 
Acidum  nitromuriaticum,  aeqiieiac  oxalicUni 
in  corpore  mutari  videtur.  ‘fiDoctor  >CoM®EF 
cujus  dissertatio  de  acido  nitro  muriatico,*^ Re— 
giae  Societatis  medicae  palma  donataT  est> >  aci-J 


dum  in  sanguine  nequaquam  reperire*  potuitV 
In  bestiis  vero,  hoc  acido  non  aliter  ac  oxalicd^ 
meatis,  sanguis  venosus  niger  est,  at  in  sinis-^ 
tro  corde  majore  etiam  quam  solita  ratione  fu-' 
bet.  pPhysiologi  multum  inter  se  de  natura^ 
sanguinis  venae  portae  discrepaverunt.  AliP 
enim  hunc  sanguinem  non  solita  ratione  coifd- 
declaraverunt  :  hoc  autem  ab  aliis  negatur^'! 

e 

Mihi  persuasum  est  hanc  discrepantiam,^  plP^^ 


tiiis  ex  quadam  varietate  a  materiebus  absorpti 
tis  proveniente,  quam 'ex  scriptorum  fide  pf  d-^ 
ficisci.  At  bene  cognitum  est  accida  pafva^ 
quantitate  cum  sanguine  commista  illius' icoi-^^^ 


tum  impedire  posse.  Nondum  novimus  quo- 
modo  sanguis  arteriosus  in  venosum  mutetur, 
neque  statum  carbonii  quod  in  hoc,  majore 
quantitate  existit.  Argumenta  vero  non^  de- 


6^ 


DE  ABSORBENDI  FUNCTIONE. 


sunt,  quae  illud  etiam  in  venis,  tanquam  aci¬ 
dum  immaturum  existere  indicent.  Hoc  au¬ 
tem  admodum  dubium  est.  De  principio  colo¬ 
rante  in  rhei  radice  existente,  haud  multum 
novimus ;  notatu  tamen  dignum  est,  hoc  prin¬ 
cipium,  quod  ex  experimentis  Eveuardi 
Home,  et  Professorum  Tiedmann  et  Gme- 
EiN  venis  absorberi  videtur,  alkalinum  con¬ 
tactum  exigere,  quo  in  sero  sanguinis  manifes¬ 
tum  fiat.  Indicium,  meo  quidem  judicio,  al- 
kalinum  sanguini  naturale  ab  aliquo  acido 
superatum  fuisse.  Indicum  praeterea,  quod 
acidis  praecipue  solvitur,  venis  manifeste  ab¬ 
sorbetur,  etsi  color  postea,  alkalino  in  sanguine 
existente  mutatur.  Ad  haec,  cum  oleum,  fix¬ 
um,  ut  vocatur,  et  alkalinis  consentaneum,  chy- 
liferis  vasis  absorbeatur,  quod  cremore  chylo 
supernante  ostenditur,  essentialia  contra,  et 
empyreumatica,  non  minus  acidis  convenien¬ 
tia,  venis'  absorbentur.  Si  venae  materias 
acidas  accipiunt,  nonne  hoc  in  causa  est,  cur’ 
sitientes  acidulos  humores  appetant  ?  Venae 
cum  |Ob  majorem  capacitatem,  tum  ob  faci¬ 
liorem  cum  intestinis  communicationem  citius 
et  copiosius  quam  chylifera  vasa,  humores 

imbibunt  :  Sapiens  itaque  natura  venis  aptis¬ 
simae  potionis  desiderium  sitientibus  excitasse 
videtur.  r» 

Alkohol  magna  quantitate  et  omnino  sine 
mutatione  venis  absorbetur.  Fateor  me  non-’ 
dum  conjectare  potuisse,  quamobrem  his  ^va- 
sis  accipiatur,  et  illis  rejiciatur.  Ab  acido  ta¬ 
men  acetico,  compositione  non  longe  distat,  .a. 

Priusquam  commoda,  quae  ex  absorptione 
modo  supra  conjecto  perfecta,  oriri  possunt,  et 
quantum  haec  conjectura  cum  phaenominis 
in  variis  functionibus  apparentibus  conveniat, 
consideremus,  abs  re  non  erit,  paulisper  exami¬ 
nare  quid  physiologis  visum  fuerit,  de  modo, 
quo  variae  absorptae  materiae,  sive  in  vasa 
chylifera,  sive  in  venas  accipiuntur.  n 

,  Nonnulli  existimavere  pressuram  intestino* 
rum  super  ea  quae  in  illis  continentur,  liquidas 
chymi  partes  in  patula  vasorum  ostea  adigere. 
Plures  vero,  quos  inter  numerandi  sunt  HAL-t 
LEE  et  Moneo  secundus  et  tertius,  materias 
primo  per  attractionem  vasorum  capillarium 
sorberi,  et  postea  vasorum  contractionibus,  val-»'^ 
vulis  adjuvantibus,  promoveri. 

Magendie  quoque,  licet  in  opere  suo  de’ 
Physiologia  ignorantiam  de  hac  re  confessus 
sit,, tamen  in  dissertatione  quam  recentius  Aca- 
demiae  Regiae  Parisiensi  subjecit,  istam  at¬ 
tractionem,  tanquam  absorptionis  causam,  ad¬ 
misisse  videtur.^  Quod  si  absorptio,  in  tali  ac¬ 
tione  constaret,  tum  sane  necesse  foret,  omnes 
humores,  sine  discrimine  in  vascula  utriusque 
ordinis  intrare.  Ad  hanc  difficultatem  vitan¬ 
dam,  Bichat  sensum,  et  vim  contractionis^ or¬ 
ganicae,  ut  ea  nominavit,  finxit,  f 
,  At  praeterea  quod  illas  proprietates -sensi¬ 
bus  nostris  nequaquam  assequi  possumus,  theo¬ 
ria  variis  contradictionibus  est  obnoxia  ;  Haud 
^quaquam  necessarium  est  hic  referre  omnes  dif¬ 
ficultates  de  quibus  alii  physiologi  gientionem 
fecerunt ;  sequens  mihi  insuperabilis  videtur. 
^Cum  illarum  facultatum,  quas  imaginatus  'est 
Bichat,  actio  tota  foret  in  rebus  quibusdam 
accipiendis,  aliisque  rejiciendis,  r^patet  eas,  si 
existerent,  mechanicam  tantummodo  separa¬ 
tionem  esse  perfecturas.  Ea  autem  elementa, 
quae  inter  se  chymica  attractione  retinentur 
necessario  sine  mutatione  manerent. 

'  M..  ■  ^  ij  ■ 

Brugmans  in  auxilium  vocat  vitam  pro¬ 
priam  in  absorbentibus  vasis  insitam ;  et  clarus 
Blumenbach,  ni  fallor,  cum  illo  quodammo¬ 
do  consentit.  At  ita  profecto  difficultas'^  ne¬ 
quaquam  explicatur.  Quidam  inter  celeberrimos 
nostri  aevi  philosophos  et  physiologos,  YotiNG 

e  . 

nimirum,  et  Wollaston  et  WlLSON,  Phil- 
LiP  et  Prochaska  in  hujusmodi  vitalibus 
-actionibus,  vim  galvanicam  multum  perficere 

.  «r 

existimant.  -  Verum  enim  vero  si  a  tantis  viris 
decedere  sit  juveni  permissum,  ego  quidem 
“fateor  multas  ^difficultates  obstare,  quo  minus 
“talem  opinionem  amplectar.  ^  Mihi  quoque 
praematurum  videtur  causam  mutationum^ chy- 
-micarum,  quae  in  vivis  corporibus  perficiun¬ 
tur,  imaginari,  priusquam  phaenomena  ipsa, 

et  leges  quibus^  parent,  melius  cognoscantur. 
His  autem  inventis,  sed  non  antea,  exquirere 
licebit,  num  t^is,  unde  proveniunt,  galvanica, 
mut  alius  jam  notae  vis  modus  tantum  sit,  an 
potius  novum  prorsus  principium. 

^  Multum  a  physiologis  inquisitum  est,  quo¬ 
modo  partes  concretae  absorbeantur.  Hun^- 
ter,  ut  supra  notavimus,  extrema  resorben¬ 
tia  vasa,  tanquam  erucae,  rodere  conjectavit. 

K 

Notavit  Bichat,  absorptionem  eum  corpus¬ 
culis  agere,  et  difficultatem  de  submovendis 
partibus  concretis,  omnino  esse  imaginariam. 
Haec  sententia  tam  vere  de  multis  aliis  muta¬ 
tionibus  quam  de  absorptione  proferri  potest. 
Penitus  itaque  absurdum  videtur,  easdem  vi¬ 
sibiles^  particulas  in  sanguine,  in  variis  corporis 
texturis,  et  in  multis  secretis  humoribus,  imo 
etiam  in  coctis  carnibus  exquirere. 

,  Vanae  itaque  aestimandae  sunt  ,plures  mi- 
croscopicae  investigationes,  ab  Everardo 
Home,  et  Bauer  institutae^  quoniam”  ut 
ait  Lucretius  . 

tc - Extremum  cujusque  cacumen 

Corporis  est  aliquid  nostri,  quod  cernere  sensus 
Jam  nequierunt.” 

Constat  experementis  Mayer  et  Magendie 
varias  materias  a  matre  in  foetum  per  absorp¬ 
tionem  transire ;  de  hac  autem  absorptione  ni¬ 
hil  dicendum  habeo. 

Vegetabilia  non  minus  quam  animalia  absor¬ 
bendi  functione  fruuntur,  illis  autem  non  aeque 
ac  his,  operam  dedi ;  licebit  tamen,  sequens 
experimentum  proferre.  In  figlino,  lauto  sa- 

bulo  impleto,  gramina  varia,  fabas,  pisa,  atque 
alia  semina  conserui ;  totum  deinde  haud  tenui 
infuso  croci  madefactum,  in  locum  obscurum 
seposui,  ni  color  ullus  in  plantis  ipsis  generare¬ 
tur,  et  subinde  irrigationem  cunr  supradicto 
infuso  repetivi.  Germina  brevi  pullulare  sed 
nequaquam  croco  tincta.  Infusum  tamen  co¬ 
lorem  magna  ex  parte  amisit,  et  odorem  pe¬ 
culiarem  acquisivit.  Infusum  autem,  in  quo 
semina  non  aderant,  vix,  aut  ne  vix  quidem, 
mutatum  est.  Parum  dubito  quin  supra  dic¬ 
tae  mutationes  seminum  cotyledonibus,  ut  vo¬ 
cantur,  et  putaminibus  partim  productae  sint, 
multum  tamen  tribuo  decompositioni  ab  ipsa 
germinatione  provenienti.  Hoc  experimento 
conjicio  effectus,  quos  Desfontaines  et  alii  . 
obtinuerunt,  ex  vasorum  sectione  pependisse. 

Nunc  tandem,  quantum  meo  proposito  con¬ 
venit,  et  forsitan  amplius  quam  lectoris  patien¬ 
tia  condonabit,  absorbendi  functionem  exposui. 
Restat  modo  pauca  proferre  de  quibusdam  ef¬ 
fectibus,  qui,  ut  mihi  videtur,  ex  absorptione 
modo  quam  suspicatus  sum  perfecta,  provenire 
possunt. 

DE  QUIBUSDAM  PRAENOMINIS  CUM 
ABSORBENDI  FUNCTIONE  UT  SUPRA 
prolata  est  CONJUNCTIM  CONSI¬ 
DERATIS. 

Quoniam  hanc  dissertationem  jamjam,  inso» 
lita  ratione,  produxerim,  rerum  dun taxat  fas- 

tigia'" sequi  licebit.  *  i  .t  ; 

“■  Quamvis  haud  necessarium  sit  plura  dicere, 
de  utilitate  duorum  vasorum  ordinum,  "ad  va-*^ 
rias  materias  a  chymo  separandas^  quippe  eum 
lector  ex  superiore  parte,  meas  de  hac  re  opini-> 
iones  facillime  concipere  possit,  non  omnino 
.  supervacaneum  erit  eorum  utilitatem,  in  variis 
corporis  partibus  examinare.  Quaeri  enim' 
potest.  Si  hae  partes  uno  tantum  vasorum 
ordine,  arteriis  scilicet,  deponuntur,  quamobrem 
ad  illas  submovendas  duobus  opus  est  ?  Res-* 
pondeo :  Corporis  partes  fere  in  hoc  modo  ela¬ 
borari  suspicor.  Cum  sanguis  arteriosus  'ad 
extrema  vasa  pervenit,  cum  venarum  et  lym- 
phiferorum  vasorum  initiis  committitur.  Haec 
enim  vasa  ubique  in  corpore  adsunt. 

'  Nunc  si  haec  vasa  diversas  materias  attra¬ 
hunt,  modo  in  variis  structuris  diversa  pro¬ 


portione  concurrant,  et  tertia  substantia  relic¬ 
ta  varietates  totidem  exhibebit.  .  Novae  au-"^ 

:  /i.'*"  ^  .J '  -ro-ii. 

tem  particulae  natura,  partiin,  pejadet  ex  i^a- 


tura  adjacentium  particularum,  atque  multum, 
ni  fallor,  ex  compositione  particulae  cui  suc¬ 


cessura  est,  et  g^uae  cum  reliquo  sanguine,  j^^ya- 
sis  absorbentibus  submovenda  est.  -  Errauti 
autem,  qui  tales  corporis  ruinas,^  in  istis  vasis | 
exquirunt,  ham  ut  supra  diximus,  omnino  de- 
componuntur. "  Praeterea  licet  veteres  pjpti-^ 
culae,  a  novis  quodammodo  discrepent,  tamon^ 
cum  inter  se  utraeque  commutatae  sunt,  sanguisf 
ad  cor  rediens,  postquam  illas  amisit,  et  his^ 
acceptis,  venosus  evasit,  eo  usque  reparaturj^ 
ut  in  omnibus  texturis  eandem  speciem  ha^ 
beat,  .‘f*  ■'«i  A 

Multum  a  Physiologis  disputatum  est  de  se¬ 
cernendi  functionis  natura.  Alii  existimavere 

■j) 

secretos  humores  ex  sanguine  minutis  vasculis 
esse  colatos.  Alii  multum  motui  tribuunt, 
que  alii  fermentationem  in  auxilium  vocant. 
Nonnulli  dicunt  secretionem  ex  peculiaid  vaso¬ 
rum  actione  dependere.  Hoc  autem,  rem  ne- 

quaquam  explicata  factum  tantummodo  aliter 
exprimit.  Vis  galvanica,  cui  tantum  tribuitur 
a  quibusdum  claris  viris,  secretionis  causa 
habetur.  Nuperrime  chemicus  ille  celeberri¬ 
mus  Thenaed  postquam  deutoxydum  hydro^ 
genii,  fibrina  sine  ulla  mutatione  hujus  mate? 
riae,  decomponi  posse  invenerat,  humores  in 
corporibus  animalium,  fibrina  secernentium  or-» 
ganorum  decomponi,  et  ita  secernendi  functio? 
nem  explicari  posse  conjectavit.  Ego  vero 
suspicor,  hanc  functionem  in  actione  constare 
simillima  actioni  quam  corporis  partes  •  elabo? 
rare  supra  imaginatus  sum. 

De  secernendi  functione  quaestio  inter  phy- 
siologos  orta  est,  quam  omnino  praetermittere 
nolo.  Alii  enim,  quos  inter  numerandus  est 
Ajdelon  omnes  corporis  partes,  atque  omnes 
secretos  humores  ex  arterioso  sanguine  forma? 
ri  docent:  Alii  autem  sanguinem  venosum  ad 
bilem  saltem  formandam  conferre  existimant. 
Jacobson  vero,  ex  quibusdam  observationi¬ 
bus  in  piscibus  institutis,  sanguinem  venosum, 
multo  majore  functione  fungi  conjectat.  Cum 
illo  quoque  consentit  Blainville,  qui  pluri¬ 
mos  secretos  humores,  huic  sanguini  attribuit, 

et  credit  etiam  vasa  pampiniformia,  et  lien 
quoque,  organa  constituta  fuisse,  quae  sangui¬ 
nis  moram  efficiant,  qua  ad  nonnullos  secretos 
humores  formandas  aptior  fiat.  Licet  hanc 
notionem  non  amplectar,  effectum  peculiarem 
sanguinis  venosi  morae  esse  attribuendum  reor, 
formationem  scilicet  nigrae  materiae  quod  na¬ 
turaliter  in  oculo,  et  in  Ethiopis  cute  existit,  et 
pigmentum  constat,  et  quod  morbo,  saepe  in 
pulmonibus,  non  raro  in  liene,  et  interdum  in 
aliis  partibus,  ut  in  cute  hominum  etiam  a 
Caucasia  stirpe  generatorum  existit. 

Ecce  argumenta  quibus  haec  opinio  nititur. 

Primo  ea  exempla  examinemus,  quae  nobis 
pathologia  profert,  horum  enim  causae  plerum¬ 
que  evidentiores  sunt. 

Materies  nigra,  quae  in  pulmonibus  et  iri 
glandulis  bronchialibus  reperitur  a  Pearson, 
carbonio  cum  aere  inspirato,  perperam  tribuitur. 
In  parva  quantitate  nullum  incommodum  parit, 
et  in  adulto  adeo  vulgaris  est,  ut  multis  medicis 
nequaquam  morbida  videatur;  interdum  vero, 
magna  quantitate  existit,  ut  in  iis  qui  in  arctis 
urbium  vicis  habitant,  aut  in  profundis  fodinis 

vitam  degunt,  at  longe  prae  aliis  in  iis  qui 
phthisi  laborant,  aut  alio  quovis  morbo,  qui 
per  longum  tempus  functiones  magnae  pul¬ 
monum  partis  impedit.  At  in  omnibus  his 
exemplis  sanguis  per  pulmones,  non  solita 
ratione  cursum  habet,  et  imperfecte  ab  excessu 
carbonii  purgatur.  Lien  quoque  in  se  multum 
sanguinis  venosi  habet,  qui  praeterea  tardo 
circuitui  obnoxius  est,  praesertim  si  mea  de 
hoc  organo  conjectura  admittitur 

*  Vide  Ediriburgh  Medical  et  Surgical  J ournal.  In  hoc  libro, 
lien  organum  esse  proposui,  quo  graves  effectus  ex  aucta  copia 
fluidorum,  et  ex  diminuta  capacitate  vasorum  prohibeantur. 
Tunc  temporis  nesciebam  Doctorem  Rush,  Philadelphiensem, 
eandem  sententiam  emisisse,  et  Doctorem  Broussais  in  prae¬ 
lectionibus  suis  huic  similem  notionem  proferre.  Tiedmann 
et  Gmelin  volunt  hoc  organum,  vasis  chyliferis  et  lymphiferis 
tanquam  appendicem  esse,  in  qua  lympha  coeundi  facultatem, 
et  subrubrum  colorem  adipiscitur.  Hae  autem  proprietates 
manifestae  sunt  in  lympha  quae  nec  lienis  actioni  subjecta  est, 
neque  lympham  ex  liene  provenientem  accepit.  Credo  equi¬ 
dem  lympham  has  proprietates  in  omnibus  corporis  partibus 
comparare  posse,  etsi  in  iis  praecipue,  quae  in  se  multum  san¬ 
guinis  habent.  Non  tamen  reticendum  est  illos  physiologos  ad 
experimentum  confugisse.  Lienem  canis  execuerunt:  bestia 
paucis  diebus  convaluit  functiones  parum  turbatae  sunt,  modo 
paulo  macrior  quam  antea  videbatur.  Post  dies  octodecem 
occisa  est,  et  exploratores  testantur,  partem  chyli  coactam,  solito 
minorem  fuisse.  Hanc  autem  observationem  omnino  vitiatam 

Si  eorum  exemplorum,  in  quibus  cutis  ni¬ 
gruit,  historiam  investigamus,  hoc  effectum  a 
repentino  et  opprimente  terrore  ortum  fuisse  in¬ 
veniemus.  Sequens  exemplum  proferre  suffi¬ 
ciet.  Inter  horrores  Gallici  imperii  eversionis, 
femina  capite  damnata  est,  qua  sententia  eo  us¬ 
que  affecta  est  ut  cutis  more  supra  dicto  brevi 
nigruerit:  remissa  vero  paena,  illa  permultos 
annos  vixit,  et  nigrum  calorem,  tempore  tamen 
leviter  minutum  conservavit.  ^ 

Post  mortem  cutis  explorata  est,  et  materies 
colorata  in  rete  mucoso  reperta  est,  vel,  ut 
diceret  Blainville,  super  rete  vasculare  ve¬ 
rum  pigmentum  impositum  est. 

-  Nunc  ad  oculum  respiciamus,  in  quo  certe 
naturaliter,  et  in  sano  statu  nigra  materies 
existit.  Nonne  venae  contortae  sunt  (unde 
etiam  vasa  vorticosa  vocantur,)  eo  proposito, 
ut  sanguis  moretur,  et  'pigmentum  deponat, 
quo  lucis  errantes  radii  absorbeantur,  et  oculi 


aestimo,  eo  quod  bestia  Prussiatum  potassae  devoraverat,  qui  alio 
experimento,  integro  liene,  chylum  fluidiorem  quam  solitum  fe¬ 
cisse  videtur.  Macies  partim  vulneri  tribuenda  est,  partim  canfe 
graviditati,  quinque  enim  foetus  in  tubis  reperti  sunt,  qui  miro 
quodam  errore,  quartum  vel  quintum  mensem  attigisse  dicun¬ 
tur. 


L 

globus  opacus  reddatur  ?  Vidi  intra  paucos 
dies  Heusingri  recentem  de  pigmento  nigro 
dissertationem.  Hic  auctor  quoque  existimat 
materiam  nigram  ob  excessum  carbonii  for¬ 
mari,  et  eodem  principio  tribuit  oculi  pigmen¬ 
tum,  materiem  nigram  in  pulmonibus,  et  ma¬ 
teriem  colorantem  capillorum,  unguium  et  pen¬ 
narum.  Nonne  meae  opinioni  consentaneum 
est,  materiem  colorantem  pene  deesse  in  iis, 
quibus  arteriae  exuperant.  ^ 

Nunquam  mihi  sepiam  explorandi  occasio 
contigit,  scire  tamen  exoptarem,  num  organum, 
quo  atramentum  secernitur,  cum  mea  conjectura 
congruat.  j .  - 

Si  sanguis  ad  fines  arteriarum,  eo  modo  dis¬ 
ponitur,  quem  supra  conjectavi,  mihi  videtur 
hoc  ad  sanguinis  motum  nonnihil  conferre  de¬ 
bere.  Sic  in  canalibus  et  rivulis  objectaculis 
munitis,  his  apertis,  fluxus  inducitur.  Simi¬ 
lem  quoque  originem  Cl.  Franklin  quibus¬ 
dam  procellis  attribuit. 

Imaginari  non  possum  quomodo  extremo¬ 
rum  vasorum  contractiones,  circuitum  sangui¬ 
nis  promovere  possint. 

Itaque  non  modo  Cl.  Bichat  horum  vaso¬ 
rum  contractiones  organicas,  sed  etiam  actio¬ 
nem  quam  illis  tribuit  WiLSON  Phillip,  plane 
rejicio.  Dispositionem  sanguinis  ad  fines  arte¬ 
riarum  plus  efficere,  quam  ullam  istorum  vaso¬ 
rum  actionem,  ex  hoc  argumentor.  Scilicet 
ubicunque  adest  seminatum  ovum,  sive  in 
utero,  in  tubo,  in  ovario,  vel  etiam  in  peritoneo, 

$ 

illic  sanguinis  cursus  attrahitur. 

Parum  adhuc  causam  intelligimus,  cur  quae¬ 
dam  partes  prae  aliis  interdum  insigniter  in¬ 
crescant.  Factum  tamen  non  incommode  a 
Blumenbach  exprimitur,  et  nisui  formati vo 
attribuitur.  Hoc  in  annua  cervorum  cornuum 
renovatione  conspicuum  est,  at  hic  quoque  auc¬ 
tum  sanguinis  cursum  non  primarium  esse,  sed 
secundarium,  et  supra  dicto  more  inductum, 
existimo.  In  foetibus  corde  carentibus,  san¬ 
guinis  motum,  ut  opinor,  multo  melius  huic 
causae  quam  aut  arteriarum  contractionibus, 
aut  alius  foetus  cordi,  attribuendum  est.  In 
vegetabilibus,  cum  nullum  organum  ad  suc¬ 
cum  movendum  specialiter  constitutum  habe¬ 
ant,  multum  actioni  ei  quae  supra  prolata 
est  simillimae  tribuendum  est.  Actio  quam 

nunc  ad  sanguinis  circuitum  auxiliarem 
protuli,  mihi  longe  verisimilior  videtur,  quam 
ea  quae  ad  hanc  finem  imaginatus  est  Car- 
SON.  At  ne  quis  existimet,  me  arterias  non 
nisi  tubos  inertes  habere.  Licet  illis  non  attri¬ 
buam  facultatem  ullam,  qua  sanguinis  circuitus 
effici  possit,  lubentissime  concedo,  motum  san¬ 
guinis  ab  aliis  organis  excitatum,  modificationes 
ab  arteriis  accipere.  Sic  ob  vim  resiliendi,  ad 
motum  inaequalem,  ex  cordis  alternanti  actione 
provenientem,  constantem  et  aequabilem  ef¬ 
ficiendum  tendunt.  Ob  tonicitatem  morbo 
mutatam,  sanguinis  rivum  non  semper  eadem 
ratione  amplectitur,  et  inde  partim  oriuntur 
mirae  pulsuum  diversitates.  Vasa  quoque  in 
ipsum  sanguinem  agunt,  et  ejus  conditionem 
afficiunt,  ”  ^  f 

cv^SicHEiTsoN  sanguinem  in  propriis  vasis  stag¬ 
nantem,  solita  ratione  non  coire  demonstravit. 
Hunc  effectum  sagacissimus  Hunter  tnequa-^ 
quam  ignoravit;  et  recentius  ingeniosus  Blun- 
DEL,  hac  de  re  non  nulla  experimenta  instituit. 
Non  modo  Gulielmi  Heuson,  de  retardato 
sanguinis  in  vasis  coitu,  assertionem  bene  con- 
hrnia vit,  sed  praeterea,  vasa,  postquam  tunicae 

suae,  aut  frigore,  aut  nicotiana  infusa,  aut  alio 
quovis  modo  valde  laesae  sunt,  hac  facultate 
sanguinem  liquidum  servandi  carere  demon¬ 
stravit.  Ex  quo  vitam  sanguinis  ex  mutuli* 
sed  inexplicata  actione  hunc  inter  et  vasa  san- 
guifera  pendere,  conjectavit.  Nonne  >  igitur 
natura,  in  mirabili  illa  functione,  qui  creationis 
opus  quodammodo  aeternum  fecisse  videtUrl 
sanguinem,  ex  quo  faecundi  humores  formandi' 
sunt,  per  longas,  tenues,  et  tortuosas  arterias 
spermaticas  transmisit,  eo  proposito  ut  hypen. 
vitalis,  ut  ita  dicam,  evadat.  ' 

Haec  enim  conformatio  in  illis  animalibus/ 
quae  hac  functione  prae  aliis  pollent,  ut'  in 
tauro  et  in  ariete  praecipue  observanda 
est.  . 

Multum  profecto  de  absorbendi  functione/ 
ad  morbos  spectante  disseri  potest.  Non  modo 
multis  in  morbis  maciem,  signum  quidem  nota¬ 
bile  inducit,  sed  etiam  haec  functio  laesa,  non 
nullorum  morborum  origo,  seu  causa  proxima 

Aa 

*  In  excellenti  opere  Cuvieri,  ornatissimi  quidem  Philosophi, 
et  animalium  scientiae  excultorum  omnium  facile  principis,  haec 
facultas  in  ariete  multo  minoris  aestimatur,  ut  abunde  demon¬ 
strant  facta,  quorum  in  Sussex  comitatu  Anglico  ovium  cultura 
notatissimo,  certior  factus  sum. 

habenda  est.  Omnium  pene  consensu  struma, 
et  quaedam  hydropis  varietates  huc  referuntur. 

Nec  multum  abest  quin  mihi  persuasum  sit, 
febris  ipsius  essentiam  constare,  in  ea  functione 
laesa  vel  pene  suppressa,  qua  variae  corporis 
partes  assidue  mutantur.  Haec  autem  quaestio 
multo  copiosior  est,  quam  ut  hic  tractetur. 
Inflammationem  quoque,  ut  opinor,  et  scor- 
butum,  si  functiones  cum  '  absorptione  con¬ 
junctae  non  nimis  fuissent  neglectae,  multo 
melius  intelligeremus.  At  ne  lectoris  benevoli 
patientia  diutius  abutar,  de  his,  itemque  de 
Hydrargyri  et  aliorum  quorundam  medicamin¬ 
um  in  absorbendi  functione  affectibus,  et  agendi 
rationibus,  conjecturas  meas  proponere  in 
aliud  tempus  differam. 

